qundao/data-zh-poetry huggingface dataset:
与张道人
作者：叶春及
朝代：明

匡庐有道士，来往无行迹。清晨吸彩霞，日暮煮白石。从余天一泉，披榛弄涓滴。作诗或讥余，未悟画前易。吾师濂溪翁，无极而太极。
与梁思立谭永明饮韦纯显宅
作者：叶春及
朝代：明

庭月婵娟出海楼，庭前贳酒鹔鹴裘。相逢那得还辞醉，二十论交今白头。酒人燕市共谭生，偕计梁韦弟与兄。命驾岂难千里至，今人徒见古人情。海上高悬碣石宫，谈天稷下竞称雄。君看莫逆者四子，满目青山一笑中。
与梁思立谭永明饮韦纯显宅·其一
作者：叶春及
朝代：明

庭月婵娟出海楼，庭前贳酒鹔鹴裘。相逢那得还辞醉，二十论交今白头。
与梁思立谭永明饮韦纯显宅·其三
作者：叶春及
朝代：明

海上高悬碣石宫，谈天稷下竞称雄。君看莫逆者四子，满目青山一笑中。
与梁思立谭永明饮韦纯显宅·其二
作者：叶春及
朝代：明

酒人燕市共谭生，偕计梁韦弟与兄。命驾岂难千里至，今人徒见古人情。
中丞滕公学宪郭公枉过草堂
作者：叶春及
朝代：明

蓬蒿欺仲蔚，三径共人长。驷结风云入，旌悬日月光。玄经瓿可覆，白眼世相妨。亦是同声地，无嫌漉酒尝。
中秋饮姚氏园亭
作者：叶春及
朝代：明

名园佳节到柴扃，词客开筵集草亭。碧海月从今夕好，清秋人似旧年经。病逢金谷还杯盏，夜转银河落户庭。何事羽衣蟾阙上，桂团风露正泠泠。
中秋饮潘魏叔亭子玩月得光字
作者：叶春及
朝代：明

中秋忽已过，明月复清光。玉镜圆将满，金尊倒欲狂。东江当户尽，北斗挂城长。不厌连宵饮，还来索酒尝。
丰谷道中洪子颐邀饮分韵得涯字
作者：叶春及
朝代：明

洛阳谷口自逶迤，云木苍苍满古祠。宅近青山微有路，潮来沧海浩无涯。穷愁短鬓先秋色，落日青樽对晚飔。泽畔相逢容易醉，肯教渔父向人疑。
临湘驿忆曾明吾
作者：叶春及
朝代：明

草际微凉过雨初，怀人山月到庭除。云长汉北随鸿雁，水满湖南断鲤鱼。芳树晚留逋客驾，皇华秋忆使臣车。菟裘暂别吾将老，前席须君待禁庐。
九日高士峰宴集
作者：叶春及
朝代：明

傲吏名山不厌游，况逢佳节更悲秋。浮云晓向千峰散，落木寒临万壑流。海上楼台澄蜃气，樽前鸿雁起边愁。腐儒岁晚真何补，欲向沧浪买钓舟。作赋兼随汉大夫，更怜叶县有飞凫。深秋我饱青精饭，避世谁藏白玉壶。老去风尘双鬓改，晚来砧杵一城孤。莫辞此日樽频倒，愁见当年角夜呼。
九日高士峰宴集·其一
作者：叶春及
朝代：明

傲吏名山不厌游，况逢佳节更悲秋。浮云晓向千峰散，落木寒临万壑流。海上楼台澄蜃气，樽前鸿雁起边愁。腐儒岁晚真何补，欲向沧浪买钓舟。
九日高士峰宴集·其二
作者：叶春及
朝代：明

作赋兼随汉大夫，更怜叶县有飞凫。深秋我饱青精饭，避世谁藏白玉壶。老去风尘双鬓改，晚来砧杵一城孤。莫辞此日樽频倒，愁见当年角夜呼。
书怀
作者：叶春及
朝代：明

燕云南望故山迷，客子思家问路溪。关塞绪寒春悄悄，乡园归梦草萋萋。黄金台没蘼芜合，碧玉楼高日月齐。欲访江门知不远，扁舟横过铁桥西。
二瑞诗和刘开府 其一 端州庆云
作者：叶春及
朝代：明

越裳东筑受降城，回首长鲸蹴浪行。非雾远含崧树晓，断虹先报峡山晴。风雷一驾鼋鼍窟，日月双悬骠骑营。闻道光华歌圣世，将因并入管弦声。
二瑞诗和刘开府 其二 穗城灵鹊
作者：叶春及
朝代：明

虎牙高建赵佗城，闪日旌旗拂雁行。蜃涌楼台云欲起，鸟知鼓角雨先晴。剧乾并逐花间阁，闻喜群飞海上营。春色上林好相待，箫韶同和凤凰声。
二瑞诗和刘开府·端州庆云
作者：叶春及
朝代：明

越裳东筑受降城，回首长鲸蹴浪行。非雾远含崧树晓，断虹先报峡山晴。风雷一驾鼋鼍窟，日月双悬骠骑营。闻道光华歌圣世，将因并入管弦声。虎牙高建赵佗城，闪日旌旗拂雁行。蜃涌楼台云欲起，鸟知鼓角雨先晴。剧乾并逐花间阁，闻喜群飞海上营。春色上林好相待，箫韶同和凤凰声。
五云鸣佩卷为李双江博士题
作者：叶春及
朝代：明

都讲鳣重奏，高台骏始招。千金迎委佩，双阙倚层霄。露忆金茎近，藜分太乙遥。尔家恩不薄，努力圣明朝。
五羊舟中与谭永明感旧
作者：叶春及
朝代：明

同舟潦倒说燕京，堕泪东南去国情。易水悲风疑短剑，蓟门寒雪负长缨。十年丛桂刘安赋，一片飞花陆贾城。老骥未须怜伏枥，江湖容易白鸥盟。
代玉娥答
作者：叶春及
朝代：明

妾本巫山山下女，朝朝暮暮在阳台。可怜遗履轩前月，长照飞凫海上来。飞泉直下几千寻，洒落云山紫翠深。采得山花羞妾面，汲将泉水比侬心。醉归忘却玉搔头，藤蔓牵衣碧涧流。流到门前尚呜咽，松风萝月两悠悠。
代玉娥答·其一
作者：叶春及
朝代：明

妾本巫山山下女，朝朝暮暮在阳台。可怜遗履轩前月，长照飞凫海上来。
代玉娥答·其二
作者：叶春及
朝代：明

飞泉直下几千寻，洒落云山紫翠深。采得山花羞妾面，汲将泉水比侬心。
代玉娥荅·其一
作者：叶春及
朝代：明
体裁：七言绝句

飞泉直下几千寻，酒落云山紫翠深。采得仙花羞妾面，汲将泉水比侬心。
代玉娥荅·其二
作者：叶春及
朝代：明
体裁：七言绝句

醉归忘却玉搔头，藤蔓牵衣碧涧流。流到门前尚呜咽，松风萝月两悠悠。
侄孙世仪将母永平省觐
作者：叶春及
朝代：明

白草黄云出塞难，而翁今戴鵔鸃冠。趋庭月照关山迥，将母风连驿路寒。北望桔槔低朔漠，西悬鳷鹊见长安。斗鸡且莫随诸少，东郡诗成好寄看。
侄孙世俊置酒第一楼同席潘李诸子得楼字
作者：叶春及
朝代：明

城上巍巍第一楼，楼前山水胜南州。隔窗千岭当樽尽，捲幔双江入槛流。灯火少年空白首，酒杯长夏有清秋。高阳家宴交亲并，一醉暝烟散百忧。
元日学宪李万卿同男兆侄见过
作者：叶春及
朝代：明

岁岁柴门长绿茵，少城元日到何人。忽传车马填三径，旋拂杯盘荐五辛。淝水阿玄新锡命，玉堂太白旧词臣。故人一去云霄迥，惟有春风伴葛巾。
元旦
作者：叶春及
朝代：明

去岁今晨皇极殿，龙飞宝幄静朝鞭。垂绅曳佩此何处，伐鼓椎钟异往年。草色渐辉闽海日，柳条遥弄蓟门烟。传经抗疏非吾事，漫说仙郎白玉篇。
元旦同梁懋孚叶思叔冒雨游湖是夜风雨大作随波达旦
作者：叶春及
朝代：明

元日今年雨不绝，玉壶画舫兴何豪。城边暝合青山失，夜半风鸣白浪高。咫尺楼台藏洞壑，参差钟磬出林皋。明朝只在沙鸥畔，冻草寒云共羽毛。
入罗浮夜访毛联伯姻家
作者：叶春及
朝代：明

为就罗浮卜，言寻木石邻。野昏惟信杖，林动忽疑人。尉遇灞陵醉，门呼垤泽频。曲肱如可托，风露亦容身。
初夏郑使君招饮七星岩
作者：叶春及
朝代：明

端州城北有崧台，台下千秋石室开。倚槛牂牁来万里，攀萝星斗近三台。蛟龙夏壑群穿窟，鹦鹉风林数举杯。受简焉能今白首，赋成人羡大夫才。
初春滕方伯支学宪招饮药洲药洲南汉离宫有池今名白莲池畔有九曜石
作者：叶春及
朝代：明

南国传经地，东风应律天。随莺过别院，振鹭愧琼筵。酒气花间出，歌声竹外传。兴酣还卜夜，改席向湖烟。晚入梅花渡，春移菡萏舟。星辰随棹散，河汉抱尊流。说法龙潜听，论诗蚁任浮。济川公等在，吾道已沧洲。留客平原酒，贤哉二大夫。致身霄汉近，倾盖古今无。冀北空良骥，关西得旧儒。偶然山泽叟，今夕一尊俱。苍池流碧玉，传是汉离宫。霸气千秋尽，文轺五岭通。市槐风转绿，坛杏雨沾红。即事成今古，青山满越中。何年榆历历，陨石越江干。河汉支机远，芙蓉倚剑寒。阶前藏洞壑，日暮对琅玕。愿作周王鼓，桥门拥汉官。
初春滕方伯支学宪招饮药洲药洲南汉离宫有池今名白莲池畔有九曜石·其一
作者：叶春及
朝代：明

南国传经地，东风应律天。随莺过别院，振鹭愧琼筵。酒气花间出，歌声竹外传。兴酣还卜夜，改席向湖烟。
初春滕方伯支学宪招饮药洲药洲南汉离宫有池今名白莲池畔有九曜石·其五
作者：叶春及
朝代：明

何年榆历历，陨石越江干。河汉支机远，芙蓉倚剑寒。阶前藏洞壑，日暮对琅玕。愿作周王鼓，桥门拥汉官。
初春滕方伯支学宪招饮药洲药洲南汉离宫有池今名白莲池畔有九曜石其三
作者：叶春及
朝代：明
体裁：五言律诗

留客平原酒，贤哉二大夫。致身霄汉近，倾盖古今无。冀北空良骥，关西得旧儒。偶然山泽叟，今夕一尊俱。
初春滕方伯支学宪招饮药洲药洲南汉离宫有池今名白莲池畔有九曜石其二
作者：叶春及
朝代：明
体裁：五言律诗

晚入梅花渡，春移菡萏舟。星辰随棹散，河汉抱尊流。说法龙潜听，论诗蚁任浮。济川公等在，吾道已沧洲。
初春滕方伯支学宪招饮药洲药洲南汉离宫有池今名白莲池畔有九曜石其四
作者：叶春及
朝代：明
体裁：五言律诗

苍池流碧玉，传是汉离宫。霸气千秋尽，文轺五岭通。市槐风转绿，坛杏雨沾红。即事成今古，青山满越中。
十四岁读书永福寺友人伐鼓七声命诗索道士酒
作者：叶春及
朝代：明

远公昔日东林寺，有酒曾呼靖节来。今夜虎溪须尽醉，莫教明月照空杯。
华墩清隐卷为罗氏题
作者：叶春及
朝代：明

爱尔茅堂背郭开，古墩芳树逐行来。窗含白雪诗千首，门绕清溪酒一杯。岁莫五峰供伏枕，天长孤剑伴登台。梦馀康乐今何在，草满池塘首重回。
南望
作者：叶春及
朝代：明

南望遥天隔翠微，东征消息愿多违。忧时藜藿空悲壮，故国蓬蒿有是非。莫雨几年啼野鬼，春农何日返山扉。锦衣最恨愈枢府，数万貔貅一夜归。
友人约赴佛会诗以答之
作者：叶春及
朝代：明

便随大众说西天，莫以焚香种福田。白鹤峰头一长啸，不知谁是野狐禅。
句漏洞用壁间韵
作者：叶春及
朝代：明

岩洞开前代，攀跻属早秋。苍龙如可驭，黄鹄复何求。石室馀荒藓，金书没古丘。因逢抱朴子，云雨亦来游。昔人乘鹤去，遗洞已千秋。云向苍梧过，仙从紫府求。风雷喧碧柳，龙虎护丹丘。未遂幽栖志，空令两度游。
句漏洞用壁间韵·其一
作者：叶春及
朝代：明

岩洞开前代，攀跻属早秋。苍龙如可驭，黄鹄复何求。石室馀荒藓，金书没古丘。因逢抱朴子，云雨亦来游。
句漏洞用壁间韵·其二
作者：叶春及
朝代：明

昔人乘鹤去，遗洞已千秋。云向苍梧过，仙从紫府求。风雷喧碧柳，龙虎护丹丘。未遂幽栖志，空令两度游。
叶韡夫李宗阳携酒见访
作者：叶春及
朝代：明

城上阴云静不开，为谁携酒到蒿莱。醉骑白鹤昏钟迥，书付青鸾暮雨来。垂老几人还跃马，狂歌孤剑更登台。亦知逃暑同河朔，倘许明朝尽我杯。
叶顺德报政
作者：叶春及
朝代：明

我本樗散人，挂官罗浮居。著书岂为愁，屡空常荷锄。明公来吴徼，政美锦不如。惠我数书札，字字皆明珠。结交有神合，一见言相于。校雠非马队，避人类逃虚。本无白雪音，和者众千馀。弦歌日盈耳，有酒时招呼。君行报天子，吾当归樵渔。
同山人林熙甫父老陈焜诸生陈巽卿陈练游菱溪五云山
作者：叶春及
朝代：明

危石盘空上，诸峰入望低。山连三髻北，云起五灵西。谷静泉逾响，林深鸟乱啼。采菱人不见，芳草自萋萋。鹿门吾欲卧，龟组尔何牵。名姓陶公后，登临谢客前。逢人随白眼，把酒问青天。偃蹇风尘里，兹游益可怜。彭泽归元亮，眉山起长公。谁知千载后，今日一尊同。夜色清溪上，岚烟碧涧中。他年传盛事，应识古人风。
同山人林熙甫父老陈焜诸生陈巽卿陈练游菱溪五云山·其一
作者：叶春及
朝代：明

危石盘空上，诸峰入望低。山连三髻北，云起五灵西。谷静泉逾响，林深鸟乱啼。采菱人不见，芳草自萋萋。
同山人林熙甫父老陈焜诸生陈巽卿陈练游菱溪五云山·其三
作者：叶春及
朝代：明

彭泽归元亮，眉山起长公。谁知千载后，今日一尊同。夜色清溪上，岚烟碧涧中。他年传盛事，应识古人风。
同山人林熙甫父老陈焜诸生陈巽卿陈练游菱溪五云山其二
作者：叶春及
朝代：明
体裁：五言律诗

鹿门吾欲卧，龟组尔何牵。名姓陶公后，登临谢客前。逢人随白眼，把酒问青天。偃蹇风尘里，兹游益可怜。
同晋江黄钦甫宿飞云顶
作者：叶春及
朝代：明

天畔移孤枕，峰头卧五城。银河垂地落，珠斗近林横。闽越苍烟合，蓬莱碧草平。未须愁罔两，中夜火轮生。
同李宗阳泛西湖招侄男兆不至口占促之时年十五
作者：叶春及
朝代：明

西湖之水多白蘋，白蘋映水摇乌巾。山花水花两灿烂，君若不来花笑人。
同王兵宪登崇熹塔
作者：叶春及
朝代：明

九级凌空酒并呼，凭栏回首见仙都。珠光夜半全辉映，金碧云中乍有无。江注铜标蟠地远，山连珠海入天孤。沧桑忽漫悲尘劫，拟向支机问白榆。
同祁山人登高士峰
作者：叶春及
朝代：明

城畔群山亦不遥，县斋终日对岧峣。登临白帻还高士，海国青天自暮潮。南浦佩环心欲折，北风樽酒鬓随飘。朱明石室同游地，松桂因君问寂寥。
同赵太史憩玉女峰
作者：叶春及
朝代：明

萧散金门客，徘徊玉女峰。风光祇自媚，云黛为谁容。蔓草罗裙妒，寒花绣幕重。他时遇箫史，长此忆仙踪。
同赵太史游飞云顶
作者：叶春及
朝代：明

飞云天不远，乘兴岁将除。雨冻河山合，风高草木疏。路从千嶂迥，归及五更初。昏黑藤萝外，膏肓信不虚。
同郑使君游七星岩
作者：叶春及
朝代：明

青山如戟倚云霄，仙去岩空鹤可招。蜃市气澄金阙出，龙宫云閟玉书遥。风生桂楫时呼酒，月冷松门夜听箫。济世正怜公等在，且谋生计向渔樵。
同郭学宪欧水部胡计部朱明洞得山字
作者：叶春及
朝代：明

紫气关中路，丹丘海上山。抗云金作阙，吸露玉为颜。白马谈犹在，青牛去不还。似闻笙缥缈，跨鹤出人间。
和刘古唐翁论学诗
作者：叶春及
朝代：明

春陵一窍在图先，挈领提纲旷世贤。悟后洛阳归自别，熟时关内夜应眠。怜蛇怜蚿情俱失，逃俗逃禅见各边。动静无端惟此理，是谁参透大因缘。未发之中不是先，一齐穿纽几前贤。回三未解挥戈舞，吹万何妨隐几眠。朱陆异同俱有说，周程风月迥无边。明珠欲得惟沧海，却恐求鱼向木缘。
和刘古唐翁论学诗·其一
作者：叶春及
朝代：明

春陵一窍在图先，挈领提纲旷世贤。悟后洛阳归自别，熟时关内夜应眠。怜蛇怜蚿情俱失，逃俗逃禅见各边。动静无端惟此理，是谁参透大因缘。
和刘古唐翁论学诗·其二
作者：叶春及
朝代：明

未发之中不是先，一齐穿纽几前贤。回三未解挥戈舞，吹万何妨隐几眠。朱陆异同俱有说，周程风月迥无边。明珠欲得惟沧海，却恐求鱼向木缘。
和梁广文苦雨见寄
作者：叶春及
朝代：明

高楼下枕鹅江曲，雄视神州一百六。二水晴分素练明，群山晓望朱旂簇。画栋崔嵬百丈遥，文窗绣户接青霄。凤甍径度诸侯宅，雉堞斜通学士桥。桥边宅畔多车马，赵瑟秦筝连日夜。虽然北市达楼前，更喜西湖注楼下。庄生被谇自雕陵，三日楼居不出庭。息阴解著绝交论，思过能忘闭閤情。忆昔鸠鸣江日暮，须臾覆手成风雨。鸱鸟朝啼水北云，飞帘夜捲河南树。世事因知顷刻间，转海排山不作难。遥想美人隔江浦，望而不见空长叹。忽传琬琰来荆璞，感子交情等山岳。待至天晴旭日升，为君重泛剡溪约。
和沈参戎晓发望平海韵
作者：叶春及
朝代：明

？吏鸡鸣报晓程，角声初散远烟横。追风万马联镳度，照日双龙出匣明。大海阴云低幕府，乱山孤戍入前旌。将军按塞还能赋，愿以铙歌答太平。
和沈参戎晓发望平海韵
作者：叶春及
朝代：明
体裁：七言律诗

�吏鸡鸣报晓程，角声初散远烟横。追风万马联镳度，照日双龙出匣明。大海阴云低幕府，乱山孤戍入前旌。将军按塞还能赋，愿以铙歌答太平。
均州公署独酌
作者：叶春及
朝代：明

凉月将圆夜，秋风欲发时。一尊为客久，双鬓使人疑。篱菊他乡老，村梅故国思。？堪正萧瑟，乌鹊绕南枝。
均州公署独酌
作者：叶春及
朝代：明
体裁：五言律诗

凉月将圆夜，秋风欲发时。一尊为客久，双鬓使人疑。篱菊他乡老，村梅故国思。�堪正萧瑟，乌鹊绕南枝。
夜至碧山草堂得开字
作者：叶春及
朝代：明

秉烛到池台，清尊夜复开。坐惊孟公至，城抱碧山来。密树摇灯影，繁花艳酒杯。主人投辖意，吾己席莓苔。
大王庄行
作者：叶春及
朝代：明

舟泊大王庄，夜饮天津酒。大王泯灭不记名，庄上空馀数株柳。杨柳青青娿娜垂，樱桃熟时人未归。当时献纳麒麟殿，今日淹留鹦鹉杯。杯酒沉沉夜将夕，江上茫茫天一色。但恐壶中绿蚁乾，何处为家何处国。
太和道士李理雄余字之守雌丏诗赠以绝句
作者：叶春及
朝代：明

蚤向名山学息机，焚香长掩白云扉。雄心一片降应尽，肯逐杨花作雪飞。
太和道士王思明从登紫霄峰问其泉对曰上善即老子若水者也字之子静号以若水丏诗赠之
作者：叶春及
朝代：明

一蒲青草自年年，万叠苍山对夕烟。静后观心如止水，高高明月在中天。
奉送吴郡黄公参政云南二十韵
作者：叶春及
朝代：明

文学三吴彦，都俞四岳臣。得师联偃室，谒帝契虞邻。起草挥彤管，含香入紫宸。汉宫悬日月，燕谷变阳春。树引双轓出，符分百粤新。罗浮斋舍里，沧海驿楼滨。虎渡洪河岁，珠还合浦辰。牂江来万里，宪府据要津。使节东西重，仁恩雨露匀。氛销铜柱肃，诏下玉阶频。岂为昆明战，翻勤社稷身。碧鸡聊按辔，丹凤待持钧。泽忆莘耕老，霖思版筑人。九重资密勿，四海尽调均。交合夔龙会，才疏鹿豕亲。孙阳怜騕袅，鲁史感麒麟。高谊鱼投水，情深蚁泛醇。鹤峰閒白昼，鹏路羡青旻。去去云泥隔，栖栖洞壑贫。如蒙幽侧问，莫道有垂纶。
奉送岭西王公参政湖南
作者：叶春及
朝代：明

攀车夹道走群黎，揽辔重清粤岭西。虎踞深山藜不采，雉飞平野麦初齐。藩分江汉雄三楚，笛奏烟云散五溪。南顾即今纾圣主，禁城春早听霜蹄。右丞诗画右军书，家学中朝尽不如。彩服入门椿偃蹇，紫微分省树扶疏。武昌月朗延参佐，云梦天寒赋子虚。为政风流谁得似，洞庭清映使君车。蒲柳空嗟犬马年，祇应松柏晚犹妍。漫劳一郡推麟笔，岂有三长过马迁。藻井夜登穿海月，桂林秋泛澹江烟。论文后会知何地，遥望清光北斗边。
奉送岭西王公参政湖南·其一
作者：叶春及
朝代：明

攀车夹道走群黎，揽辔重清粤岭西。虎踞深山藜不采，雉飞平野麦初齐。藩分江汉雄三楚，笛奏烟云散五溪。南顾即今纾圣主，禁城春早听霜蹄。
奉送岭西王公参政湖南·其三
作者：叶春及
朝代：明

蒲柳空嗟犬马年，祇应松柏晚犹妍。漫劳一郡推麟笔，岂有三长过马迁。藻井夜登穿海月，桂林秋泛澹江烟。论文后会知何地，遥望清光北斗边。
奉送岭西王公参政湖南·其二
作者：叶春及
朝代：明

右丞诗画右军书，家学中朝尽不如。彩服入门椿偃蹇，紫微分省树扶疏。武昌月朗延参佐，云梦天寒赋子虚。为政风流谁得似，洞庭清映使君车。
奉送御史大夫少司马吴公晋大司空还陪京三十韵
作者：叶春及
朝代：明

天地昌尧历，朝廷重禹谟。星光回八座，气色动三吴。遇合明良早，贤称父子俱。名高乌石隽，宦达白门趋。化育覃瓯骆，旬宣浃汴都。后先元济美，扬历尽亨衢。开府湘山近，扬旌楚水孤。奇勋标八桂，重镇扼苍梧。烽火欣全熄，壶浆望已苏。武功铜柱勒，文德铁桥敷。油幕歌旋凯，枫宸喜献俘。两朝心并赤，三世锡偏殊。谢砌兰为玉，王庭树是珠。承家恩浩荡，报国力驰驱。运属夔龙会，谁其稷契徒。九重来紫诏，三辅叶黄□。官应天喉舌，才充国瑾瑜。上公新剑履，高帝盛规模。旆引钟陵月，帆飞粤海凫。笑余三作吏，垂老一潜夫。自解闽疆绶，长甘谷口愚。岂知青眼顾，能及涸鳞枯。礼数光蓬荜，形骸略散樗。副书惭石室，浪迹托江湖。生事惟餐菊，浮名任守株。云泥俄隔绝，岐路独踟蹰。礼乐酬明主，文章起大儒。调和凭鼎鼐，盘错别昆吾。公且图麟阁，吾将老钓舻。故山芳远志，不必问长途。
奉送按察马公治兵河东
作者：叶春及
朝代：明

太行北望郁嵯峨，建节人传马伏波。宪府山川雄魏国，油幢霜雪下汾河。汉庭久拟三旌待，晋史徒誇五利和。猃狁只今须薄伐，期君出塞拥雕戈。
奉送林使君捧日瞻云诗
作者：叶春及
朝代：明

谒帝趋双阙，宁亲入七闽。莺歌闻上苑，龙剑跃延津。日月开黄道，乾坤绕紫宸。汉金增秩贵，晋马锡侯频。辞陛龙颜喜，登堂鹤发新。玺书辉两序，寿斝献千春。客聚三山彦，家如万石淳。云霓看五岭，雨露切青旻。驿路花争锦，溪桥草绣茵。东征应作赋，关吏候蒲轮。
奉送溯川杨公按察滇南
作者：叶春及
朝代：明

当年绣斧粤东来，海色三山瘴疠开。玉笥云霓天下望，罗浮旌节岭南回。碧鸡自著王褒颂，骏马高悬郭隗台。况是昆明休战斗，汉廷终仗济川才。
奉陪中丞滕公学宪郭公登白鹤峰同赋
作者：叶春及
朝代：明

昔贤遗宅悬千载，此日高旌到二公。人去碧山空有鹤，兴来彩笔总如虹。晚搴蘋藻春云里，醉倚蒹葭暮雨中。今古重伤回首地，几谁飞阁坐层空。
宏路道中
作者：叶春及
朝代：明

日入虫鸣草露凉，海风吹月月苍苍。邮亭处处看相似，高隔松林十里长。
官舍
作者：叶春及
朝代：明

官舍千山里，朋游四月中。出门萝石近，旭日柳烟空。蒲荇沿溪转，桑麻逐径通。不须解簪组，吾已鹿门公。却怪今朝雨，翻怜十日晴。闽山迟去马，岭树候归旌。愁失张平子，狂多阮步兵。所忻谢轩冕，云峤得横行。
官舍·其一
作者：叶春及
朝代：明

官舍千山里，朋游四月中。出门萝石近，旭日柳烟空。蒲荇沿溪转，桑麻逐径通。不须解簪组，吾已鹿门公。
官舍·其二
作者：叶春及
朝代：明

却怪今朝雨，翻怜十日晴。闽山迟去马，岭树候归旌。愁失张平子，狂多阮步兵。所忻谢轩冕，云峤得横行。
宦迹流芳卷为郑端州乃祖题
作者：叶春及
朝代：明

闻道南州作尉时，青袍白马更多髭。三年始信舆人诵，百里空留汉吏祠。漠漠水田春日晚，飞飞野雉夕阳迟。只今惟有西湖月，长照汪汪万顷陂。匹马翩翩白面郎，弹冠曾入赵佗乡。恩深展骥官非薄，最奏栖鸾鬓易苍。一代芳名存汗竹，千年遗爱在耕桑。莱公祠下西湖水，长拂春风百里棠。
宦迹流芳卷为郑端州乃祖题·其一
作者：叶春及
朝代：明

闻道南州作尉时，青袍白马更多髭。三年始信舆人诵，百里空留汉吏祠。漠漠水田春日晚，飞飞野雉夕阳迟。只今惟有西湖月，长照汪汪万顷陂。
宦迹流芳卷为郑端州乃祖题·其二
作者：叶春及
朝代：明

匹马翩翩白面郎，弹冠曾入赵佗乡。恩深展骥官非薄，最奏栖鸾鬓易苍。一代芳名存汗竹，千年遗爱在耕桑。莱公祠下西湖水，长拂春风百里棠。
寄刘玉汝
作者：叶春及
朝代：明

严君交谊薄雷陈，两世金兰分最亲。裋褐幸逢明主圣，绨袍遥忆故人贫。乡园鼙鼓秋来急，村郭蓬蒿雨后新。生计萧条非独尔，题缄南北共伤神。
寄吴一庵别驾
作者：叶春及
朝代：明

我从西粤罢弹琴，君赋东征返故林。转眼江湖双白鬓，侧身天地几同心。逃归实就罗浮卜，怅望时为梁甫吟。莫怪虞卿轻去国，著书元不为愁深。
寄和太保兄弟紫燕
作者：叶春及
朝代：明

汝家兄弟迥无伦，毛骨森森似凤群。紫燕诗成还寄我，黄龙洞口更思君。巢当画栋逢秋色，日向青天带暮云。海北海南惟有路，莫将幽思问鸿钧。
寄欧祯伯
作者：叶春及
朝代：明

故人薄宦滞燕京，尚忆江都怅别情。三徙不离秦博士，六经空对鲁诸生。西山晚映青毡色，北阙谁同白雪声。朝罢九衢寒漏永，可能清梦到朱明。
寿养晦林翁八十
作者：叶春及
朝代：明

严君金石契，昭代水云身。种药曾开洞，栽桃不记春。歌传黄鹄远，发映白鸥新。今日非熊梦，应知把钓人。
寿李长史
作者：叶春及
朝代：明

董相还家绿满园，何如白首向王门。下帷自草春秋传，入室时窥道德言。战胜西湖鸦作鬓，寿称北海蚁盈尊。青牛紫气从来盛，况复翩翩李耳孙。
寿潘祁叔六十
作者：叶春及
朝代：明

吾生后甲子，白发独饶君。解带千山雨，谈天一片云。凤毛三世业，骥子五花文。何以为君寿，双江对晚曛。
寿谢惕斋先生六十
作者：叶春及
朝代：明

子綦隐郭南，嘘嘘向天云。先生隐郭北，兀兀穷朝暾。南北岂有择，今古焉足论。先生孕元气，妙契无始门。艮背不见己，励志故绝人。即今六旬周，履此初度辰。乾坤一气运，旁薄大无垠。大挠何劈划，坐使干支分。一元十二会，运世如次鳞。辟如一岁内，无夏亦无春。辟如一日内，无丑亦无寅。始终而终始，阖辟而浑沦。此言如不信，请问庖牺君。
小岞石台
作者：叶春及
朝代：明

倚剑孤城暮，登台万壑秋。潮平沙岸小，月落岛烟浮。白鹿通夷国，黄云满戍楼。南征断消息，横吹不胜愁。
峡江渡
作者：叶春及
朝代：明

峡江亭前秋叶多，峡江渡口足风波。知君急渡如江水，帆影先开奈尔何。
庐山谣答谢潘二子
作者：叶春及
朝代：明

昔年有仙人，炯炯双碧瞳。手持珊瑚拂我顶，谓余逴有神仙风。谪向樊笼二十年，清都紫府徒名传。无由乘玉驷，直至参寥天。传闻黄庭藏石室，琅玕为缄金作鐍。便向青崖渡六龙，管教白昼生双翼。青崖白石连丹丘，云车羽毂骖苍虬。濯发瀑布水，身登香炉陬。同行诸君多意气，作诗往往来相酬。康乐因为吴会吟，安仁作赋如陈琳。开缄展转再三读，重之不减双南金。鸣榔鼓枻殊未已，此身己在庐山里。行间倘遇浮丘公，云中遥谢二夫子。
庞子讲堂与赵太史诸公夜谈
作者：叶春及
朝代：明

霸主离宫废，名贤讲席开。山河移万户，俎豆集群材。坐久黄龙幻，谈高白马来。藏书在何处，知有子长才。
开池
作者：叶春及
朝代：明

买地成愚谷，开池似习家。移居后春色，犹得及桃花。水引婵娟入，风连蛱蝶斜。不须到山简，独坐待归鸦。
归罗浮
作者：叶春及
朝代：明

轩车十载走风尘，灵境归来学隐沦。猿鹤隔林如识主，峰峦当户似窥人。紫萝尚拂游时路，白发惭非洞里身。结屋已连南涧曲，移文休拟北山神。
忆祁仲绳
作者：叶春及
朝代：明

河上游丝晴袅袅，忆君尊酒惜年华。西樵松桂还秋色，北阙风尘自暮笳。落日帆樯惟纵饮，避人江海且为家。忧时寄远俱无赖，肠断朱明一片霞。
怀梁佥宪
作者：叶春及
朝代：明

画戟青骢柏府尊，致身霄汉自高鶱。途泥愧我惟孤剑，岁月真谁可并论。天地只今长阒寂，酒樽何日共黄昏。东南鸿雁来应少，目断罗浮海上村。
惠安有三岐麦六岐稷士民赋诗赠奉答
作者：叶春及
朝代：明

几回春雨祝年丰，共说三岐陇麦同。千载惭吾非汉吏，七闽斯地有唐风。人家废井黄巾后，海岸飞沙白苇中。击壤自须歌帝力，满车谁敢窃天功。敢拟河阳麦两岐，东郊嘉稷转堪疑。干戈闽海初宁日，水旱东南洒泪时。词客有情歌盛美，长安无计起疮痍。年来疾病思田里，惭愧河间稼猎诗。
惠安有三岐麦六岐稷士民赋诗赠奉答·其一
作者：叶春及
朝代：明

几回春雨祝年丰，共说三岐陇麦同。千载惭吾非汉吏，七闽斯地有唐风。人家废井黄巾后，海岸飞沙白苇中。击壤自须歌帝力，满车谁敢窃天功。
惠安有三岐麦六岐稷士民赋诗赠奉答·其二
作者：叶春及
朝代：明

敢拟河阳麦两岐，东郊嘉稷转堪疑。干戈闽海初宁日，水旱东南洒泪时。词客有情歌盛美，长安无计起疮痍。年来疾病思田里，惭愧河间稼猎诗。
打鱼
作者：叶春及
朝代：明

榜人齐击雪花明，春水青芜白浪生。撇去湖心金锁直，到来几上玉梭横。平摧雨鬣沾沾湿，细切霜鳞冉冉轻。下箸当筵应甚美，独怜残溃重伤情。
挽东泉李将军
作者：叶春及
朝代：明

漏尽钟鸣罢晓筹，飞将军不待封侯。楼船泛海五千里，斧钺成家六十秋。玉树西风愁里折，宝刀南斗匣中收。伤心两世交游泪，呜咽真同陇水流。
挽郑烈妇
作者：叶春及
朝代：明

金塘含绿水，中有双鸳鸯。朝唼蘋藻叶，夕宿兰？傍。惊飞乍抉起，反顾复成行。飘风西北来，吹我东南乡。雄飞坠毛羽，身殒天一方。雌鸣慕俦匹，啁噍独彷徨。宁同比翼死，不忍两分张。闽中有淑媛，姆教夙所将。十七为君妇，衿缨上高堂。十九君见违，呼天绝其肮。君若江上舟，妾似舟上樯。但知随所往，玄台共翱翔。禽鸟有至性，斯人讵能忘。我欲永言之，祇恐听者伤。
挽郑烈妇
作者：叶春及
朝代：明
体裁：古风

金塘含绿水，中有双鸳鸯。朝唼蘋藻叶，夕宿兰�傍。惊飞乍抉起，反顾复成行。飘风西北来，吹我东南乡。雄飞坠毛羽，身殒天一方。雌鸣慕俦匹，啁噍独彷徨。宁同比翼死，不忍两分张。闽中有淑媛，姆教夙所将。十七为君妇，衿缨上高堂。十九君见违，呼天绝其肮。君若江上舟，妾似舟上樯。但知随所往，玄台共翱翔。禽鸟有至性，斯人讵能忘。我欲永言之，祇恐听者伤。
晚发临清
作者：叶春及
朝代：明

风起蒹葭船自开，树杪孤城返照来。倒影楼台虚径度，鸣锣舟楫晚须催。鸥凫鼓柁还汀芷，河岳流云落酒杯。顾眄未论扶药饵，古今踪迹本蒿莱。
晚泊彭城
作者：叶春及
朝代：明

晚泊彭城驿，苍茫对落晖。春光途里尽，乡国梦中归。事业惭青镜，风尘换素衣。惟应鳄湖上，閒坐钓鱼矶。
暮春端州郑使君招饮七星岩
作者：叶春及
朝代：明

芳甸春游散紫烟，使君五马铁连钱。石含楼阁诸天近，水匝蓬莱列宿悬。阴洞雨来龙自语，寒城镫乱骑初旋。故山猿鹤应愁思，满地江湖且岁年。
朝斗坛步月
作者：叶春及
朝代：明

太乙宫前月满时，沧波万顷碧琉璃。手持玉笛瑶坛上，吹起凌空锡杖飞。
期访陈养斋因事不果诗以谢过兼为后期
作者：叶春及
朝代：明

避暑期君水竹居，濠梁云静看鯈鱼。溪行棹拟冲鸥入，野酌瓜怜带雨锄。无奈冠裳羁叔夜，不缘消渴阻相如。高情陈榻今应下，三五休悬待望舒。
李侯甘棠遗爱卷
作者：叶春及
朝代：明

李膺仙舸发，西泛锦江烟。五载鸣琴日，三春卧辙年。桃花霞片片，棠树月娟娟。入蜀惟孤鹤，攀刘祗一钱。棘深鸾凤地，草绿犬羊天。白帝江声合，乌蛮栈道连。文翁翻教授，夫子与周旋。云路看骐骥，山城听杜鹃。鲂鱼惭国士，萤火只残编。谁念龙门客，临岐意惘然。
李广文署夜谈
作者：叶春及
朝代：明

十年苜蓿吾怜汝，客舍端州喜屡过。白雪江湖知己少，青毡天地误人多。春回门下看桃李，日暮尊前对薜萝。痛饮忘形谁得似，鬼神何处且高歌。
李敬可刘和甫访予石洞敬可赠诗有卜邻之意赋此奉答
作者：叶春及
朝代：明

空山吾独往，二妙夏能来。云里峰为障，天边石作台。涧流风不断，杯酒雨相催。结屋如邻并，青溪扫绿苔。
杨明府觐归
作者：叶春及
朝代：明

闻道王乔舄，初从帝里归。承恩天广大，为政日光辉。粳稻收残雨，牛羊下夕晖。预愁丹诏动，畎亩正依依。
林均州招饮沧浪亭席上口占同席王杨两孝廉余门人东官黄于广
作者：叶春及
朝代：明

路迷江汉百愁生，亭入沧浪一棹轻。鼓枻偶闻渔父唱，濯缨宁比使君清。层崖雨过芙蓉湿，曲岸烟开翡翠明。尘满素衣归未得，石泉空负故山盟。
柯节妇诗
作者：叶春及
朝代：明

盘石空庭对不移，始知青镜妒蛾眉。子规枝上三更血，好似闺中齧指时。太守新题照画梁，霜风飒飒满清漳。汝家正在罗溪上，一水沿洄万里长。
柯节妇诗·其一
作者：叶春及
朝代：明

盘石空庭对不移，始知青镜妒蛾眉。子规枝上三更血，好似闺中齧指时。
柯节妇诗·其二
作者：叶春及
朝代：明

太守新题照画梁，霜风飒飒满清漳。汝家正在罗溪上，一水沿洄万里长。
梅关忆罗浮书屋
作者：叶春及
朝代：明

去年经此长安路，满岸寒枝缀香絮。今从此地故乡归，几阵轻风带微雨。转头世事不堪论，白猿洞口愁黄昏。侬家正在罗浮下，欲去携家卧白云。
梦中作
作者：叶春及
朝代：明

第一楼中静晚涛，忽闻仙乐下云旓。青蛇舞共南天远，黄鹄飞连北极高。万里长江堪属目，百年佳兴独挥毫。元精饱食朝霞气，老妇无劳唤浊醪。
梧桐山
作者：叶春及
朝代：明

梧桐山上梧桐月，照见当年汉将营。旬日黄衣秋可扫，中宵白羽早还兵。波添淮水千家泪，驿奏燕云疋马程。南北迢遥无限恨，村村烟雨髑髅声。
椿萱三寿卷为端州郑太守题
作者：叶春及
朝代：明

曾向炎蒸载石还，即看飞鹤下兰岩。朱轮接武同西汉，白首移文异北山。玉树远辉庭下彩，瑶花长映镜中颜。只今南国思公子，遥望群仙霄汉间。
洛阳望三髻山
作者：叶春及
朝代：明

云锁三峰霁未开，空馀三髻象三台。舆人遥望遥相语，昨日亲曾云里来。
洛阳道中
作者：叶春及
朝代：明

闭关逢令节，行役度良宵。种秫难疗病，为官易折腰。岭低西鹳月，桥落万安潮。寄语淮南桂，深山欲共招。
洪参戎和平大捷喜而有赠
作者：叶春及
朝代：明

喜看君授钺，一战净妖尘。鼓吹军声壮，旌旗杀气横。今皇本神武，大将自经纶。休侈封侯赏，男儿合致身。飞将分符出，提戈奏凯回。裹尸真国士，推毂岂时才。列队蛇矛动，前驱鹭鼓催。汉庭多宠渥，陆贾是功魁。
洪参戎和平大捷喜而有赠·其一
作者：叶春及
朝代：明

喜看君授钺，一战净妖尘。鼓吹军声壮，旌旗杀气横。今皇本神武，大将自经纶。休侈封侯赏，男儿合致身。
洪参戎和平大捷喜而有赠·其二
作者：叶春及
朝代：明

飞将分符出，提戈奏凯回。裹尸真国士，推毂岂时才。列队蛇矛动，前驱鹭鼓催。汉庭多宠渥，陆贾是功魁。
浮丘为赵濲阳太史赋
作者：叶春及
朝代：明

霓裳日侍黄金殿，炎服谁开白玉京。万里风云双凤阙，三山宫观五羊城。天空环佩朝闻鹤，月到松篁夜听笙。清浅蓬莱真瞬息，请看东畔海潮生。
清海台送陈山人入京得山字
作者：叶春及
朝代：明

旧游词客又燕关，岁莫逢君一解颜。把酒高台县落日，题诗寒色满苍山。黄金宫阙行看近，白发风尘且未还。天上故人如见问，将携妻子鹿门间。
游海隅山
作者：叶春及
朝代：明

海上双峰镜里开，芝城宫阙亦蓬莱。九江秀色东南尽，三峡涛声天地来。薄暮鱼龙喧鼓角，中流日月隐楼台。沧洲吾道真堪付，渔子帆樯共往回。
游黄塘山庄
作者：叶春及
朝代：明

溽暑辞朝市，言从此地游。树深芳径小，花密石堂幽。野蕨同僧饭，阴崖得句留。分明绝尘想，身外更何求。何处寻芳径，西湖一草堂。山从门外合，花近席前香。水榭宜风舞，烟萝爱日长。况逢支遁在，林下足徜徉。
游黄塘山庄·其一
作者：叶春及
朝代：明

溽暑辞朝市，言从此地游。树深芳径小，花密石堂幽。野蕨同僧饭，阴崖得句留。分明绝尘想，身外更何求。
游黄塘山庄·其二
作者：叶春及
朝代：明

何处寻芳径，西湖一草堂。山从门外合，花近席前香。水榭宜风舞，烟萝爱日长。况逢支遁在，林下足徜徉。
漫题柬徐弼卿张仲矩二国子陈巽卿洪子崇江惟城三茂才
作者：叶春及
朝代：明

闻道中山有箧书，太行风雨复何如。青春愧我鸣琴后，明月投人按剑馀。日落阴崖窥罔两，时危沧海满樵渔。凌云彩笔谁无羡，早晚君王问子虚。
潘祁叔正叔沈汝清徐文仲携酒过访得林字
作者：叶春及
朝代：明

故人能载酒，秋色满枫林。三径因谁辟，千杯为尔深。城乌啼夕照，塞雁度寒砧。不惮归途远，应怜命驾心。
王宪副招饮梅庵
作者：叶春及
朝代：明

北风无云冻欲裂，野人僵卧山中雪。使君清兴似南楼，尺书招饮梅庵月。梅花香影落江濆，月华如昼酒初醺。夜阑坐觉禅心长，孤磬泠泠竹院闻。
王母寿诗
作者：叶春及
朝代：明

王母本仙姬，龟台尔所司。藁砧一以去，菱镜遂捐之。歌苦传黄鹄，名高动赤螭。庭前有丛桂，岁岁发华滋。
甘棠遗爱卷为李明府题
作者：叶春及
朝代：明

凫舄飘飖向碧空，楚天西望楚王宫。峰高白鹤千家雨，峡静黄牛一笛风。到日泸川迎五马，他年碣石看孤鸿。罗浮万树梅堪折，曾有棠阴满越中。
用谢惕斋先生韵寿刘古唐翁六十有一
作者：叶春及
朝代：明

鹿算龟龄天赐福，豹蔚鸾翔人所欲。赤松不解草玄经，跨鹤缠腰鲜其躅。紫阳磊落继前庚，五百年来公降生。凤凰在郊龙在野，山阜冈陵罔不增。麻姑王母皆誇诞，渤澥漂桑海为岸。一气浑沦转八纮，何者支兮何者干。亿万长留石室书，汉廷无数马相如。中元甲子今初起，月到天心水到渠。
用韵答林中洲见问
作者：叶春及
朝代：明

寒烟蔼蔼雨霏霏，草绿江南春未归。满树桃花君莫问，道人今已学无为。独坐炉薰对雨霏，閒看川逝共云归。主翁欲问惺还否，何处惺惺更问为。
用韵答林中洲见问·其一
作者：叶春及
朝代：明

寒烟蔼蔼雨霏霏，草绿江南春未归。满树桃花君莫问，道人今已学无为。
用韵答林中洲见问·其二
作者：叶春及
朝代：明

独坐炉薰对雨霏，閒看川逝共云归。主翁欲问惺还否，何处惺惺更问为。
留别二陈明府
作者：叶春及
朝代：明

西来温水二君稀，城北城南自掩扉。三径云深高士别，万山天迥远帆归。尊移树影离筵晚，路绕秋声去马迟。两粤古今元接壤，并州回首共依依。
留别陈辅德李敬可
作者：叶春及
朝代：明

泽畔行吟晚有君，天涯不复叹离群。高斋实下陈蕃榻，对酒重论李白文。醉后旗峰当面出，别时铜岭一溪分。亦知会合离非久，伫望？堪日暮云。
留别陈辅德李敬可
作者：叶春及
朝代：明
体裁：七言律诗

泽畔行吟晚有君，天涯不复叹离群。高斋实下陈蕃榻，对酒重论李白文。醉后旗峰当面出，别时铜岭一溪分。亦知会合离非久，伫望�堪日暮云。
病夜
作者：叶春及
朝代：明

卧病畏离群，依依有数君。床窥檐际月，坛响树边云。泉石膏肓久，形骸世界分。明朝欲登览，谷寺夜钟闻。盘谷人来少，深秋瘴又多。万山环抱邑，一水曲通河。病起先花发，诗留后醉歌。伟哉欲观井，天地看如何。
病夜·其一
作者：叶春及
朝代：明

卧病畏离群，依依有数君。床窥檐际月，坛响树边云。泉石膏肓久，形骸世界分。明朝欲登览，谷寺夜钟闻。
病夜·其二
作者：叶春及
朝代：明

盘谷人来少，深秋瘴又多。万山环抱邑，一水曲通河。病起先花发，诗留后醉歌。伟哉欲观井，天地看如何。
病起见菊
作者：叶春及
朝代：明

名花非不好，浊酒赏应难。可惜篱边色，犹从病里看。枝疏风自倚，蕊冷月同寒。莫遣芳菲尽，相留伴鹖冠。
登太和山
作者：叶春及
朝代：明

缥缈灵光信有无，秋高天柱倚踟蹰。云扶汉畤藏仙箓，天福燕京护帝符。宣室席前怜贾谊，茂陵书就愧相如。悲风落日增萧瑟，极目中原一雁孤。玉梯矗立碧天愁，金殿高悬万壑秋。坐拥龟蛇神北极，地分龙虎壮南州。衡庐半逐炎荒落，江汉双环太岳流。更有蓬莱云五色，曣㬈长傍帝乡浮。
登太和山·其一
作者：叶春及
朝代：明

缥缈灵光信有无，秋高天柱倚踟蹰。云扶汉畤藏仙箓，天福燕京护帝符。宣室席前怜贾谊，茂陵书就愧相如。悲风落日增萧瑟，极目中原一雁孤。
登太和山·其二
作者：叶春及
朝代：明

玉梯矗立碧天愁，金殿高悬万壑秋。坐拥龟蛇神北极，地分龙虎壮南州。衡庐半逐炎荒落，江汉双环太岳流。更有蓬莱云五色，曣㬈长傍帝乡浮。
登太和山南嵓雾雨连日披而出游赋十四韵
作者：叶春及
朝代：明

北极森群帝，南嵓擅一宫。路从鹏翼过，门撼鹤巢通。金阙斜临壑，瑶台迥架空。摩天依翠壁，拔地逼苍穹。驰道缘崖转，雕栏跨磴雄。披图留汉畤，鞭石笑秦功。玄圃昆崙外，神仙渤澥东。无心来楚望，有意访崆峒。雾隐千嵓紫，岚遮万树红。栱云连藻井，檐雨湿帘栊。柳絮平铺雪，杨花不受风。槎疑银海上，人似玉壶中。彷佛清都近，飘飖倒影穷。始知游混沌，何必问鸿濛。
登衡山至雪霁堂雨继以大风
作者：叶春及
朝代：明

朝发望岳门，午憩雪霁堂。脱鞅暂安豫，临轩盼高冈。岩云肤寸合，冻雨散微凉。飞帘东北来，沙砾起飞扬。万窍尽怒号，五峰若趋跄。诘朝登祝融，天路阻且长。仆夫窃偶语，何如朱与张。皇昊杳无心，造化浩茫茫。阴阳互迁变，倏忽自难量。太和值雾雨，晓日升扶桑。今兹傥不然，孰敢问彼苍。达人贵大观，委运固其常。
登飞来寺
作者：叶春及
朝代：明

峡束滇江静不流，深藏绀殿对江幽。玉环洞杳风生树，金锁潭空月满舟。帝子南来山竹裂，仙人东去谷亭留。少年彩笔频经此，捧檄重游笑白头。
白云山楼中
作者：叶春及
朝代：明

高山心自下尘寰，复有南楼在此间。閒坐楼中门尽辟，白云朝去暮来还。白云朝去暮来还，一去一来俱在山。十载离家不知返，而今始觉泪痕斑。下山云雨上山晴，谁道山云亦有情。却似道人心一片，无来无去又无生。不携尊酒上山来，只酌龙泉水一杯。泉水自清人自酌，不愁心地有尘埃。下山却是上山泉，欲饮还须在水源。不信诸君泉上看，千条万派落前川。高坐楼中云作衣，夜来亲见郑安期。无情最是峰头鹤，不为游人住少时。
白云山楼中·其一
作者：叶春及
朝代：明

高山心自下尘寰，复有南楼在此间。閒坐楼中门尽辟，白云朝去暮来还。
白云山楼中·其三
作者：叶春及
朝代：明

下山云雨上山晴，谁道山云亦有情。却似道人心一片，无来无去又无生。
白云山楼中·其二
作者：叶春及
朝代：明

白云朝去暮来还，一去一来俱在山。十载离家不知返，而今始觉泪痕斑。
白云山楼中·其五
作者：叶春及
朝代：明

下山却是上山泉，欲饮还须在水源。不信诸君泉上看，千条万派落前川。
白云山楼中·其六
作者：叶春及
朝代：明

高坐楼中云作衣，夜来亲见郑安期。无情最是峰头鹤，不为游人住少时。
白云山楼中·其四
作者：叶春及
朝代：明

不携尊酒上山来，只酌龙泉水一杯。泉水自清人自酌，不愁心地有尘埃。
白云洞口号
作者：叶春及
朝代：明

洞晚云随入，岩秋雨自飞。莫愁沾野席，犹得涴尘衣。岁月吾将老，烟霞兴不违。昔年招隐处，丛桂可同归。古洞何年辟，长留宿白云。江山千里尽，风雨半天闻。芝术堪时往，壶觞到夜分。依依乘月去，猿鹤惜离群。
白云洞口号·其一
作者：叶春及
朝代：明

洞晚云随入，岩秋雨自飞。莫愁沾野席，犹得涴尘衣。岁月吾将老，烟霞兴不违。昔年招隐处，丛桂可同归。
白云洞口号·其二
作者：叶春及
朝代：明

古洞何年辟，长留宿白云。江山千里尽，风雨半天闻。芝术堪时往，壶觞到夜分。依依乘月去，猿鹤惜离群。
直沽
作者：叶春及
朝代：明

复泉卫水还归海，吞吐漕渠是直沽。秦汉黄河非禹迹，幽燕紫气本皇都。舳舻岁转吴江远，日月天回碣石孤。莫问凄凉元季事，古今形胜仗吁谟。
祁山人游武夷追送李氏阡即席赋赠
作者：叶春及
朝代：明

武夷多奇峰，九溪曲相连。窈窕信灵异，虚无俨群仙。昔我远游之，枕席生云烟。朝饮幔亭峰，夕泛驾壑船。忽忽六七载，冠緌为纠缠。脱屣苦不早，白发将垂肩。君今蹑其巅，使我双泪泫。碌碌复何为，妻子岂难捐。北风何其厉，游子不可羁。言指武夷山，岁暮以为期。朅来不入门，去矣亦不辞。平生抱奇气，頫首还自疑。丘壑与市朝，彼此固有时。君若过五曲，中有云谷祠。愿言搴芳杜，为我三拜之。泰山久已颓，嗟予将安师。张公湖海士，载酒官道隅。冠盖何缤纷，蔼蔼皆文儒。客行岂不遥，脱鞅还踟蹰。开尊藉芳草，门有双坟俱。借问泉下人，富贵今何如。寄语幔亭君，扰扰不可居。
祁山人游武夷追送李氏阡即席赋赠·其一
作者：叶春及
朝代：明

武夷多奇峰，九溪曲相连。窈窕信灵异，虚无俨群仙。昔我远游之，枕席生云烟。朝饮幔亭峰，夕泛驾壑船。忽忽六七载，冠緌为纠缠。脱屣苦不早，白发将垂肩。君今蹑其巅，使我双泪泫。碌碌复何为，妻子岂难捐。
祁山人游武夷追送李氏阡即席赋赠·其三
作者：叶春及
朝代：明

张公湖海士，载酒官道隅。冠盖何缤纷，蔼蔼皆文儒。客行岂不遥，脱鞅还踟蹰。开尊藉芳草，门有双坟俱。借问泉下人，富贵今何如。寄语幔亭君，扰扰不可居。
祁山人游武夷追送李氏阡即席赋赠其二
作者：叶春及
朝代：明
体裁：古风

北风何其厉，游子不可羁。言指武夷山，岁暮以为期。朅来不入门，去矣亦不辞。平生抱奇气，頫首还自疑。丘壑与市朝，彼此固有时。君若过五曲，中有云谷祠。愿言搴芳杜，为我三拜之。泰山久已颓，嗟予将安师。
秋登大武山
作者：叶春及
朝代：明

大武高盘海上浮，登临凉气满浯州。乘槎漫忆三秋客，濯足遥从万里流。地拆南溟稀过雁，天回绝壁倚牵牛。潮声夜落云霞净，缥缈犹疑到十洲。海上芙蓉万仞开，翠含飞阁亦奇哉。檐前日抱扶桑上，树杪风吹碣石来。哀壑莫云看倚剑，高秋落叶伴登台。东南天柱雄今古，安得楼船下濑才。
秋登大武山·其一
作者：叶春及
朝代：明

大武高盘海上浮，登临凉气满浯州。乘槎漫忆三秋客，濯足遥从万里流。地拆南溟稀过雁，天回绝壁倚牵牛。潮声夜落云霞净，缥缈犹疑到十洲。
秋登大武山·其二
作者：叶春及
朝代：明

海上芙蓉万仞开，翠含飞阁亦奇哉。檐前日抱扶桑上，树杪风吹碣石来。哀壑莫云看倚剑，高秋落叶伴登台。东南天柱雄今古，安得楼船下濑才。
秋草鹡鸰诗送黄箴卿扶兄榇归闽
作者：叶春及
朝代：明

昔我宰锦田，楚楚见二子。凤雏出丹穴，藻翰亦相似。天路安足陵，和鸣合宫徵。南方有朱明，积石亘千里。璀然凤凰居，琅玕满庭戺。今春振羽翼，翙翙远戾止。云何中离乖，断绝春风里。一雏陨黄坭，一雏痛彻髓。喟彼鹡鸰诗，泪下如流水。流水涸有时，泪下如绠縻。人生鲜长在，欻若石火驰。朝游竹素园，日夕寄招提。良朋岂不叹，友于心独悲。一号再三踊，欲去还复迟。生者祇自苦，亡没宁讵知。严霜瘁野草，孤鸟将何之。孤鸟思故栖，灵舆难久停。星言夙行迈，宾客皆涕零。启殡鳄湖汭，进棹龙川汀。阴云冒广柳，悲风结前旌。山川脩且阻，日落不遑宁。契阔亦匪他，骨肉弟与兄。昔者为鸳鸯，何意为鹡鸰。感物三叹息，寤言自拊膺。拊膺终夜起，徒御皆晨餐。秋风何萧瑟，百卉尽凋残。揽涕策素輀，轻旗自飞翻。虎豹夹路啼，哀猿叫空山。我行尚粤徼，何时造闽关。闽关归有日，逝者不复还。仰视云间翔，俯看清水澜。彼此各俦匹，人生多苦颜。孤影谁与晤，踯躅增长叹。长叹徒自伤，倏忽至旧疆。大海跨飞鲸，举首见洛阳。徘徊桥北岸，嘉树郁苍苍。此树令所植，三五各成行。昔我初往时，兄弟倚树傍。今我远来归，舁柩独徬徨。谁言见城社，忧思若可忘。忧思不易裁，行行至里屋。忉怛黄发悲，惨淡白日速。周亲尽奔凑，友朋无绮服。痛定前致辞，风霜易感触。未暇死者伤，且为游子祝。锦田我桐乡，须发莲花麓。而兄老休贞，南北遥相瞩。有恸颜丧予，相长吾望卜。沈忧亦何为，明德贵自勖。
秋草鹡鸰诗送黄箴卿扶兄榇归闽·其一
作者：叶春及
朝代：明

昔我宰锦田，楚楚见二子。凤雏出丹穴，藻翰亦相似。天路安足陵，和鸣合宫徵。南方有朱明，积石亘千里。璀然凤凰居，琅玕满庭戺。今春振羽翼，翙翙远戾止。云何中离乖，断绝春风里。一雏陨黄坭，一雏痛彻髓。喟彼鹡鸰诗，泪下如流水。
秋草鹡鸰诗送黄箴卿扶兄榇归闽·其六
作者：叶春及
朝代：明

忧思不易裁，行行至里屋。忉怛黄发悲，惨淡白日速。周亲尽奔凑，友朋无绮服。痛定前致辞，风霜易感触。未暇死者伤，且为游子祝。锦田我桐乡，须发莲花麓。而兄老休贞，南北遥相瞩。有恸颜丧予，相长吾望卜。沈忧亦何为，明德贵自勖。
秋草鹡鸰诗送黄箴卿扶兄榇归闽其三
作者：叶春及
朝代：明
体裁：古风

孤鸟思故栖，灵舆难久停。星言夙行迈，宾客皆涕零。启殡鳄湖汭，进棹龙川汀。阴云冒广柳，悲风结前旌。山川脩且阻，日落不遑宁。契阔亦匪他，骨肉弟与兄。昔者为鸳鸯，何意为鹡鸰。感物三叹息，寤言自拊膺。
秋草鹡鸰诗送黄箴卿扶兄榇归闽其二
作者：叶春及
朝代：明
体裁：古风

流水涸有时，泪下如绠縻。人生鲜长在，欻若石火驰。朝游竹素园，日夕寄招提。良朋岂不叹，友于心独悲。一号再三踊，欲去还复迟。生者祇自苦，亡没宁讵知。严霜瘁野草，孤鸟将何之。
秋草鹡鸰诗送黄箴卿扶兄榇归闽其五
作者：叶春及
朝代：明
体裁：古风

长叹徒自伤，倏忽至旧疆。大海跨飞鲸，举首见洛阳。徘徊桥北岸，嘉树郁苍苍。此树令所植，三五各成行。昔我初往时，兄弟倚树傍。今我远来归，舁柩独徬徨。谁言见城社，忧思若可忘。
秋草鹡鸰诗送黄箴卿扶兄榇归闽其四
作者：叶春及
朝代：明
体裁：古风

拊膺终夜起，徒御皆晨餐。秋风何萧瑟，百卉尽凋残。揽涕策素輀，轻旗自飞翻。虎豹夹路啼，哀猿叫空山。我行尚粤徼，何时造闽关。闽关归有日，逝者不复还。仰视云间翔，俯看清水澜。彼此各俦匹，人生多苦颜。孤影谁与晤，踯躅增长叹。
端阳前二日宗阳约游西湖同游叶韡夫严体恕姚抗之侄孙世俊得堪字
作者：叶春及
朝代：明

画舫年年泛蔚蓝，三闾空自放江潭。声闻鼓角千家尽，影落楼台一镜涵。渔父醉歌还鼓枻，故人衰暮喜投簪。且将酩酩酬时序，中散从来七不堪。
第一楼秋兴
作者：叶春及
朝代：明

万石楼高切太虚，家贫还得此楼居。青山入户寒偏瘦，绿鬓逢秋晚渐疏。北郭长楸朝骋马，西邻明月夜吹竽。成都扬子惟清净，门外无人只著书。秦军汉将昔临关，曾闪旌旗五岭间。南帝殿庭随桂水，左丞坟墓满枫山。潮声实见迎秋早，栈道虚疑出塞难。万古圣朝形胜地，海滨真有虎龙蟠。罗浮山下古循州，万里风尘客倦游。北望九连关塞险，西闻三峡甲兵愁。霜高越徼凋军寨，月满祯城照戍楼。烽火海丰犹未息，江湖空抱杞人忧。
第一楼秋兴·其一
作者：叶春及
朝代：明

万石楼高切太虚，家贫还得此楼居。青山入户寒偏瘦，绿鬓逢秋晚渐疏。北郭长楸朝骋马，西邻明月夜吹竽。成都扬子惟清净，门外无人只著书。
第一楼秋兴·其三
作者：叶春及
朝代：明

罗浮山下古循州，万里风尘客倦游。北望九连关塞险，西闻三峡甲兵愁。霜高越徼凋军寨，月满祯城照戍楼。烽火海丰犹未息，江湖空抱杞人忧。
第一楼秋兴·其二
作者：叶春及
朝代：明

秦军汉将昔临关，曾闪旌旗五岭间。南帝殿庭随桂水，左丞坟墓满枫山。潮声实见迎秋早，栈道虚疑出塞难。万古圣朝形胜地，海滨真有虎龙蟠。
答从仁斋
作者：叶春及
朝代：明

刺桐春满百蛮天，开府雍容访道年。入幕偶逢沧海客，传书还得紫苔篇。疏帘奕对嵩台雨，照乘珠投石洞烟。千丈天河挂绿水，九华秋下豫章船。
答吕文在
作者：叶春及
朝代：明

雨送飞觞待两姬，巴歌新制竹枝词。天风吹落霓裳曲，梦里相逢怨别离。
答真空上人
作者：叶春及
朝代：明

佛氏生憎五蕴山，须弥原只在人间。我今出世君知否，九万扶摇一日还。有中说有还归有，无里谈无又著无。我把此言来印證，恰如明月照江湖。
答真空上人·其一
作者：叶春及
朝代：明

佛氏生憎五蕴山，须弥原只在人间。我今出世君知否，九万扶摇一日还。
答真空上人·其二
作者：叶春及
朝代：明

有中说有还归有，无里谈无又著无。我把此言来印證，恰如明月照江湖。
答陈别驾
作者：叶春及
朝代：明

劳人州郡心应苦，赖有云岩北倚城。石削芙蓉窗里见，剑横星斗水中明。行常五岳藏云笈，家住三山想玉京。愿以佩刀酬圣主，莫将萝薜胜簪缨。
舟中抱病遣怀
作者：叶春及
朝代：明

抱病东还望不孤，罗浮回首见清都。膏肓自信为泉石，雨雪谁堪载道途。伏枕夏云生几席，观涛秋色满江湖。丹砂未就头先白，叶县何因舄化凫。
茆屋落成詶韩甥寅仲
作者：叶春及
朝代：明

大成庙西苏祠东，我有一宅生蒿蓬。茅茨过雨春不恶，火树倚槛秋能红。开径只合来二仲，灌园岂为辞三公。馆甥堂竹涓涓净，坦腹赋诗霜叶中。
荆卿歌
作者：叶春及
朝代：明

黄金台高秋草生，白日茫茫空复情。昭王古墓没长道，渐离击筑同荆卿。一旦相逢感知己，素车白马为君死。易水歌声不忍闻，千年遗恨燕太子。
蒋公子访予石洞赋赠
作者：叶春及
朝代：明

公子翩翩者，云霄凤一毛。西园宴方罢，东郡兴逾豪。汗血驹千里，鸣阴鹤九皋。严君循吏传，别驾吕虔刀。学礼趋庭暇，寻山策杖劳。扪萝天路近，度涧谷风号。金箓群仙秘，神房万木交。相求来石洞，列籍俯春茅。豹隐嗟吾老，鹏抟见尔曹。他年倘相忆，南望岭云高。
藤州清明
作者：叶春及
朝代：明

十年松柏违亲垄，此日清明又客途。满眼郊原倾绿蚁，侧身天地愧慈乌。蓼莪篇废愁仍在，林木风来静自呼。隔岸哀猿更呜咽，一声肠断粤山孤。
藩伯徐公子与饯别省中赋得轩字同席顾季狂郭建初
作者：叶春及
朝代：明

贤达终麟阁，迂疏只鹿门。世应疑傲吏，名岂避乘轩。明月南楼兴，青天北海樽。更逢多丽藻，聊得贲丘园。
詹侍御游匡庐折肱不果诗以讯之
作者：叶春及
朝代：明

闻君名籍系沧洲，杖策寻仙不可留。九派春愁连楚泽，五峰清梦满江州。题诗忽动烟霞色，伏枕俄惊日月流。望气自怜关令尹，何时函谷度青牛。
访曾明吾
作者：叶春及
朝代：明

为谁挂席趋炎海，忽尔穿松到夜关。满眼交游吾白发，侧身天地此青山。蛟龙涛浪秋仍壮，鸟雀园林晚独还。偃蹇尚怜丛桂内，他年寒色共君攀。
访江惟诚华林寺并赠同学诸子
作者：叶春及
朝代：明

废寺残僧在，寒灯绣佛亲。风尘驱短鬓，意气向何人。白石南山夜，青尊北海春。古来豪杰士，偃蹇见经纶。昔人多寂寞，诸子合丘园。薝卜僧同舍，藤萝客到门。解衣山雨过，移席野云繁。为语张仪妇，吾今舌尚存。山林谐宿好，君况是同心。倚剑昆崙近，搴帷渤澥深。风巢孤鹤唳，云壑一龙吟。夜半商歌意，伊谁解识音。共是金闺彦，同为宝地栖。龙池今日醉，雁塔异时题。坐石苍云满，开尊碧草齐。前村延暝色，应唱白铜鞮。
访江惟诚华林寺并赠同学诸子·其一
作者：叶春及
朝代：明

废寺残僧在，寒灯绣佛亲。风尘驱短鬓，意气向何人。白石南山夜，青尊北海春。古来豪杰士，偃蹇见经纶。
访江惟诚华林寺并赠同学诸子·其四
作者：叶春及
朝代：明

共是金闺彦，同为宝地栖。龙池今日醉，雁塔异时题。坐石苍云满，开尊碧草齐。前村延暝色，应唱白铜鞮。
访江惟诚华林寺并赠同学诸子其三
作者：叶春及
朝代：明
体裁：五言律诗

山林谐宿好，君况是同心。倚剑昆崙近，搴帷渤澥深。风巢孤鹤唳，云壑一龙吟。夜半商歌意，伊谁解识音。
访江惟诚华林寺并赠同学诸子其二
作者：叶春及
朝代：明
体裁：五言律诗

昔人多寂寞，诸子合丘园。薝卜僧同舍，藤萝客到门。解衣山雨过，移席野云繁。为语张仪妇，吾今舌尚存。
访詹咫亭先生巢云书院兼呈社中诸友
作者：叶春及
朝代：明

巢云高不极，飞阁倚云开。树杪沧溟尽，尊前紫帽来。江湖双涕泪，天地此楼台。纵有终焉计，能忘国士才。峭壁倚峥嵘，孤标接太清。莫愁天柱折，遥对雪山倾。晓散扶桑影，寒飘落木声。伊人看独似，高士漫题名。作吏如吾傲，归耕似尔稀。不因沧海伴，？启白云飞。倚杖閒花落，开尊急雨飞。尚书期可顾，宿昔自依依。惆怅出门去，徘徊流水间。菊花深复泛，桂树晚重攀。返照孤城敛，寒云大壑还。明朝羁物役，清梦到柴关。江潭成独往，乡里更多贤。结社东林下，论诗大历前。山城飞白雪，野寺发孤烟。嗜酒容吾放，何须复种莲。
访詹咫亭先生巢云书院兼呈社中诸友·其一
作者：叶春及
朝代：明

巢云高不极，飞阁倚云开。树杪沧溟尽，尊前紫帽来。江湖双涕泪，天地此楼台。纵有终焉计，能忘国士才。
访詹咫亭先生巢云书院兼呈社中诸友·其三
作者：叶春及
朝代：明

作吏如吾傲，归耕似尔稀。不因沧海伴，？启白云飞。倚杖閒花落，开尊急雨飞。尚书期可顾，宿昔自依依。
访詹咫亭先生巢云书院兼呈社中诸友·其五
作者：叶春及
朝代：明

江潭成独往，乡里更多贤。结社东林下，论诗大历前。山城飞白雪，野寺发孤烟。嗜酒容吾放，何须复种莲。
访詹咫亭先生巢云书院兼呈社中诸友其三
作者：叶春及
朝代：明
体裁：五言律诗

作吏如吾傲，归耕似尔稀。不因沧海伴，�启白云飞。倚杖閒花落，开尊急雨飞。尚书期可顾，宿昔自依依。
访詹咫亭先生巢云书院兼呈社中诸友其二
作者：叶春及
朝代：明
体裁：五言律诗

峭壁倚峥嵘，孤标接太清。莫愁天柱折，遥对雪山倾。晓散扶桑影，寒飘落木声。伊人看独似，高士漫题名。
访詹咫亭先生巢云书院兼呈社中诸友其四
作者：叶春及
朝代：明
体裁：五言律诗

惆怅出门去，徘徊流水间。菊花深复泛，桂树晚重攀。返照孤城敛，寒云大壑还。明朝羁物役，清梦到柴关。
谷日登盘谷岩楼诸生同游言岩西南有芹山观旧址乃白玉蟾脩炼之所遂往寻之席地复酌
作者：叶春及
朝代：明

高楼谷日欢同赏，弄柳攀梅又此时。开岁斜川谁共往，暮春沂水尔何迟。年丰绿蚁邻能续，谷煖黄莺树屡移。满眼物华喧勃勃，即看岩壑迥多姿。剧游芹观贪寻历，度岭穿林坐翠涛。山里杯盘吾自放，镜中冰雪鬓何逃。路难时欲辞朱绂，洞窈春应长碧桃。惆怅暮云堪酩酊，古原斜日满蓬蒿。
谷日登盘谷岩楼诸生同游言岩西南有芹山观旧址乃白玉蟾脩炼之所遂往寻之席地复酌·其一
作者：叶春及
朝代：明

高楼谷日欢同赏，弄柳攀梅又此时。开岁斜川谁共往，暮春沂水尔何迟。年丰绿蚁邻能续，谷煖黄莺树屡移。满眼物华喧勃勃，即看岩壑迥多姿。
谷日登盘谷岩楼诸生同游言岩西南有芹山观旧址乃白玉蟾脩炼之所遂往寻之席地复酌·其二
作者：叶春及
朝代：明

剧游芹观贪寻历，度岭穿林坐翠涛。山里杯盘吾自放，镜中冰雪鬓何逃。路难时欲辞朱绂，洞窈春应长碧桃。惆怅暮云堪酩酊，古原斜日满蓬蒿。
质明谒帝期雨亦往忽然晴朗遂得遍游
作者：叶春及
朝代：明

天门初日照扶桑，雾捲千峰见八荒。遂使冲星朝玉帝，始知遇雨异秦皇。山连瀛海三神出，水划中原万里长。霁雪开云俱往事，丹梯南望迥苍苍。
赋得海不扬波赠张将军
作者：叶春及
朝代：明

大舶乘风马不如，孤城落日莽萧疏。即今空水天连碧，买酒将船问白榆。积水澄波静不流，两星相对镜中浮。灵槎岁岁天边下，共指寻源博望侯。大星小星坠海中，海鲸东去水涵空。楼头戍卒浑无事，到处投竿学钓翁。将军白马紫虬髯，海上青山万点尖。夜半高堂罢歌舞，高高山月照疏帘。
赋得海不扬波赠张将军·其一
作者：叶春及
朝代：明

大舶乘风马不如，孤城落日莽萧疏。即今空水天连碧，买酒将船问白榆。
赋得海不扬波赠张将军·其三
作者：叶春及
朝代：明

大星小星坠海中，海鲸东去水涵空。楼头戍卒浑无事，到处投竿学钓翁。
赋得海不扬波赠张将军·其二
作者：叶春及
朝代：明

积水澄波静不流，两星相对镜中浮。灵槎岁岁天边下，共指寻源博望侯。
赋得海不扬波赠张将军·其四
作者：叶春及
朝代：明

将军白马紫虬髯，海上青山万点尖。夜半高堂罢歌舞，高高山月照疏帘。
赏侄文兆菊
作者：叶春及
朝代：明

侬家小阮碧栏杆，移菊梁园傲岁寒。已有郢人白雪曲，那愁陶氏黄金盘。疏枝曳曳冻渐解，密蕊滴滴露欲团。我会呼儿醉阶下，何须载酒东篱看。
赏报
作者：叶春及
朝代：明

家住青山学隐沦，偶来相访武夷君。铁桥流水不归去，肠断清猿和白云。
赠别周玉虹
作者：叶春及
朝代：明

独客深杯始为君，夏堂风砌夜论文。山围官舍云时入，水满江楼袂忍分。旧赏雨花愁树树，并飞沙鸟故群群。共来闽海频伤别，细作音书寄鲤闻。
赠别谭见日山人
作者：叶春及
朝代：明

与子产南海，迢迢隔河津。一朝遇五羊，似我平生亲。袖中握灵蛇，各各称入神。风霜岂不苦，憔悴宁惜身。上帝居紫宫，狂噬何狺狺。娥眉妒不收，嫫姆充下陈。黄金百镒尽，志士常苦辛。苦辛谁念之，短褐信细微。先民询刍荛，此道久吾欺。白日岂不光，仰视浮云驰。风霜日侵蚀，衾被寒共持。朝饮同荆轲，暮宿高渐离。弦促和益寡，无乃郢曲非。忉怛亦何为，恻恻临路岐。路岐何遥遥，一步一回顾。脱鞅桑乾朝，挂席河西暮。风云一相失，悽怆万里去。漳卫浊且深，青齐广以莽。驾言适鲁邦，再拜宣尼墓。宋桓亦何为，挥斤伐我树。引领梁甫吟，气结不能诉。
赠别谭见日山人·其一
作者：叶春及
朝代：明

与子产南海，迢迢隔河津。一朝遇五羊，似我平生亲。袖中握灵蛇，各各称入神。风霜岂不苦，憔悴宁惜身。上帝居紫宫，狂噬何狺狺。娥眉妒不收，嫫姆充下陈。黄金百镒尽，志士常苦辛。
赠别谭见日山人·其三
作者：叶春及
朝代：明

路岐何遥遥，一步一回顾。脱鞅桑乾朝，挂席河西暮。风云一相失，悽怆万里去。漳卫浊且深，青齐广以莽。驾言适鲁邦，再拜宣尼墓。宋桓亦何为，挥斤伐我树。引领梁甫吟，气结不能诉。
赠别谭见日山人其二
作者：叶春及
朝代：明
体裁：古风

苦辛谁念之，短褐信细微。先民询刍荛，此道久吾欺。白日岂不光，仰视浮云驰。风霜日侵蚀，衾被寒共持。朝饮同荆轲，暮宿高渐离。弦促和益寡，无乃郢曲非。忉怛亦何为，恻恻临路岐。
赠别韦纯显赴泰和
作者：叶春及
朝代：明

书剑同游二十年，柳丝长绾万条烟。天涯落魄愁分手，君向西江我在燕。潞渚帆开独滞留，燕山尘满黑貂裘。愁来已就祢生赋，为我先投鹦鹉洲。南游同唱郢人歌，楚水闽山路几何。欲向天涯寄杨柳，祇怜攀折已无多。三忠祠在上东门，古道飞沙白日昏。唯有前朝松柏树，霜枝聊可赠王孙。
赠别韦纯显赴泰和·其一
作者：叶春及
朝代：明

书剑同游二十年，柳丝长绾万条烟。天涯落魄愁分手，君向西江我在燕。
赠别韦纯显赴泰和·其三
作者：叶春及
朝代：明

南游同唱郢人歌，楚水闽山路几何。欲向天涯寄杨柳，祇怜攀折已无多。
赠别韦纯显赴泰和·其二
作者：叶春及
朝代：明

潞渚帆开独滞留，燕山尘满黑貂裘。愁来已就祢生赋，为我先投鹦鹉洲。
赠别韦纯显赴泰和·其四
作者：叶春及
朝代：明

三忠祠在上东门，古道飞沙白日昏。唯有前朝松柏树，霜枝聊可赠王孙。
赠合浦耿将军
作者：叶春及
朝代：明

金貂分泗国，铁骑出炎方。百战关山苦，频移带砺长。海云高汉柱，岭树接濠梁。合浦重渊媚，悬珠夜月光。高皇思宿将，诸子尽通侯。万里承家日，孤臣报国秋。云从江北望，水向越南流。世业看都护，风尘一剑收。
赠合浦耿将军·其一
作者：叶春及
朝代：明

金貂分泗国，铁骑出炎方。百战关山苦，频移带砺长。海云高汉柱，岭树接濠梁。合浦重渊媚，悬珠夜月光。
赠合浦耿将军·其二
作者：叶春及
朝代：明

高皇思宿将，诸子尽通侯。万里承家日，孤臣报国秋。云从江北望，水向越南流。世业看都护，风尘一剑收。
赠毛联伯
作者：叶春及
朝代：明

毛公元特达，混迹且渔樵。宅接罗浮近，经传汉代遥。棣华时并重，桂树昔同招。何日青霄外，从予度铁桥。
赠汝诚应贡北上
作者：叶春及
朝代：明

南来梨岭万重山，绿绮逢君一解颜。满院梅花开不尽，朔云春树又燕关。翠壁苍云锦绣开，夜凉萝月满松台。思君不见梅溪上，惆怅天风万里来。万国儒绅肃鹭行，九天阊阖觐龙光。东连碣石悬鳷鹊，南度秦淮有凤凰。九衢车马日辚辚，君去初充上国宾。纡紫昔无安世贵，草玄今有子云贫。排云曾奏万言书，无奈天阍独望予。汉室有人询贾谊，幽兰依旧结芳裾。
赠汝诚应贡北上·其一
作者：叶春及
朝代：明

南来梨岭万重山，绿绮逢君一解颜。满院梅花开不尽，朔云春树又燕关。
赠汝诚应贡北上·其三
作者：叶春及
朝代：明

万国儒绅肃鹭行，九天阊阖觐龙光。东连碣石悬鳷鹊，南度秦淮有凤凰。
赠汝诚应贡北上·其二
作者：叶春及
朝代：明

翠壁苍云锦绣开，夜凉萝月满松台。思君不见梅溪上，惆怅天风万里来。
赠汝诚应贡北上·其五
作者：叶春及
朝代：明

排云曾奏万言书，无奈天阍独望予。汉室有人询贾谊，幽兰依旧结芳裾。
赠汝诚应贡北上·其四
作者：叶春及
朝代：明

九衢车马日辚辚，君去初充上国宾。纡紫昔无安世贵，草玄今有子云贫。
赠玉娥
作者：叶春及
朝代：明

涉涧登台鬓半松，玉娥相对玉娥峰。千杯劝尽不知醉，手挹飞泉入酒钟。泉声虢虢石粼粼，罗袜凌波不动尘。借问仙家谁得似，黍珠宫里鲍夫人。千峰斜日一枰残，月上霓裳驾鹤还。尔自姓王人不识，他年应比烂柯山。
赠玉娥·其一
作者：叶春及
朝代：明

涉涧登台鬓半松，玉娥相对玉娥峰。千杯劝尽不知醉，手挹飞泉入酒钟。
赠玉娥·其三
作者：叶春及
朝代：明

千峰斜日一枰残，月上霓裳驾鹤还。尔自姓王人不识，他年应比烂柯山。
赠玉娥·其二
作者：叶春及
朝代：明

泉声虢虢石粼粼，罗袜凌波不动尘。借问仙家谁得似，黍珠宫里鲍夫人。
赠真空上人
作者：叶春及
朝代：明

袈裟共泛真何意，苦行空门似汝贤。蓟北传灯冰雪里，岭南持钵瘴云边。渊明酒伴惟须菊，慧远禅心只种莲。今古茫茫不胜思，江干无语草芊芊。
赠罗浮吴道士
作者：叶春及
朝代：明

羽人绛节自云中，四百峰头访葛洪。他年天柱如相见，玄鹤飘飖舞碧空。
赠郑叔异
作者：叶春及
朝代：明

谷口风流有子真，故园松竹晚逾亲。绨袍晓带烟霞色，蓬径秋兼芋栗贫。下榻郡斋清漏永，传经幕府绛纱新。翟公门巷罗堪设，载酒时能访野人。
赠陈养斋
作者：叶春及
朝代：明

梅生去国愁吴市，三径君恩此亦饶。白发有时麋共往，青天无伴鹤堪招。惟将涕泪酬先帝，实见弓旌下圣朝。藜藿岂遗尧舜世，江湖容尔许由瓢。
赠陈太仆北上
作者：叶春及
朝代：明

两朝执法太微臣，绣斧云霄早致身。岭险昔年歼虎豹，阁开他日画麒麟。驱车晓带金陵月，到阙长依玉座春。调鼎宅揆真有待，须知崧岳为生申。周王此日思周道，伯囧还应作仆臣。岂为渥洼龙骥好，欲令云锦渭河新。长城铁骑时寻窟，西域金牌旧入秦。八骏久閒天厩满，燕台马骨更何人。星轺北上天颜近，却忆披裘伏阙时。万里独怜明主惠，三湘谁为贾生悲。灌园讲罢还溪涧，鸣玉朝回祇梦思。幽侧傥承閒燕问，迂疏早已鹿门期。
赠陈太仆北上·其一
作者：叶春及
朝代：明

两朝执法太微臣，绣斧云霄早致身。岭险昔年歼虎豹，阁开他日画麒麟。驱车晓带金陵月，到阙长依玉座春。调鼎宅揆真有待，须知崧岳为生申。
赠陈太仆北上·其三
作者：叶春及
朝代：明

星轺北上天颜近，却忆披裘伏阙时。万里独怜明主惠，三湘谁为贾生悲。灌园讲罢还溪涧，鸣玉朝回祇梦思。幽侧傥承閒燕问，迂疏早已鹿门期。
赠陈太仆北上·其二
作者：叶春及
朝代：明

周王此日思周道，伯囧还应作仆臣。岂为渥洼龙骥好，欲令云锦渭河新。长城铁骑时寻窟，西域金牌旧入秦。八骏久閒天厩满，燕台马骨更何人。
赴西粤投檄祁在德崔子玉送至石门
作者：叶春及
朝代：明

为渔湖海昔同盟，回首风尘此濯缨。十日平原生夜色，一帆春雨见交情。苍梧愁听湘妃曲，五柳空高处士名。闻说淮南堪卧理，梁鸿早已去西京。
赵太史黎秘书庞太守湛别驾周明府祁孝廉过访石洞
作者：叶春及
朝代：明

傲世吾何敢，高情客故来。鸟迎云盖入，花近野筵开。种秫常供酒，攀萝并上台。惟应渔父笑，桃向水边栽。
过虎岩访不二上人
作者：叶春及
朝代：明

一龛高傍虎岩栖，为访东林到虎溪。转后三车空贝叶，悟来双树失菩提。云间玉麈秋相对，镫映金轮夜不迷。天籁声中闻软语，依依凉月曲栏西。
远行有以金赆者赋谢
作者：叶春及
朝代：明

志士思惄死，裸葬官道傍。岂不惜憔悴，为谋当自臧。曰余失前路，适楚临太行。方愁道邈远，况复怀盈箱。不见五都豪，白璧黄金堂。一朝赴冥廓，徒使雍门伤。我欲竟此曲，此曲重且长。君不谅鄙人，申之以短章。
送丘南安还海康
作者：叶春及
朝代：明

风尘先我解牛刀，万里冥鸿一羽毛。谁信五溪多瘴疠，古来三峡壮波涛。中原北望浮云尽，函谷西还紫气高。春雨海门寻旧隐，折腰应啸尚儿曹。
送侄男兆备兵宁绍
作者：叶春及
朝代：明

滇池节钺回三殿，横海楼船壮四明。虎旅旧传君子阵，鲸波今为圣人平。天清蜃气通蓬岛，霞起鸾标见赤城。自合寻仙求大药，东夷无用请长缨。建旄分府领诸侯，万壑千岩亦胜游。山削芙蓉常带雨，寺藏松桂不知秋。青春草满严陵濑，白露潮生范蠡舟。若到东山一回首，须知小谢最风流。
送侄男兆备兵宁绍·其一
作者：叶春及
朝代：明

滇池节钺回三殿，横海楼船壮四明。虎旅旧传君子阵，鲸波今为圣人平。天清蜃气通蓬岛，霞起鸾标见赤城。自合寻仙求大药，东夷无用请长缨。
送侄男兆备兵宁绍·其二
作者：叶春及
朝代：明

建旄分府领诸侯，万壑千岩亦胜游。山削芙蓉常带雨，寺藏松桂不知秋。青春草满严陵濑，白露潮生范蠡舟。若到东山一回首，须知小谢最风流。
送南园郑文学迁荣府教授
作者：叶春及
朝代：明

吾怜郑夫子，白首向王门。桃李庭前树，桑麻海上村。宦情江汉远，驿路雪霜繁。预想枚乘去，多从赏兔园。
送叶韡夫赴京
作者：叶春及
朝代：明

燕京宫阙倚云开，君去重登郭隗台。千里骅骝元道路，五湖鸥鹭自徘徊。天涯公子思芳草，海上怀人寄折梅。卜筑正怜羊仲在，几时松菊赋归来。
送周玉虹至江口口号
作者：叶春及
朝代：明

欲别未别梅溪东，千山万山相映红。狎人鸥鸟漫多思，背日旌旗来晚风。世路杯酒共为客，海国音书愁远鸿。南天聚散只云水，莫惜醉系蒹葭中。
送周纳言之金陵
作者：叶春及
朝代：明

矫矫银台司，金陵气葱郁。策马晨度关，万里悬燕北。彤云东北驰，缥缈蓬莱色。行者日以遥，居者日相忆。所志在策勋，君行叩阊阖。伊余倦尘网，寂寞罗浮居。古人日以远，揽衣起踟蹰。雪浪天一方，斯人去己徂。欢爱若梦寐，念此徒欷歔。之子挺南服，行行嗣前车。祗役炎海涯，握手情相于。分飞怆鸣雁，惠我云中书。如何倏伤别，把酒临路衢。王命有严期，？能立斯须。
送周纳言之金陵·其一
作者：叶春及
朝代：明

矫矫银台司，金陵气葱郁。策马晨度关，万里悬燕北。彤云东北驰，缥缈蓬莱色。行者日以遥，居者日相忆。所志在策勋，君行叩阊阖。
送周纳言之金陵·其二
作者：叶春及
朝代：明

伊余倦尘网，寂寞罗浮居。古人日以远，揽衣起踟蹰。雪浪天一方，斯人去己徂。欢爱若梦寐，念此徒欷歔。之子挺南服，行行嗣前车。祗役炎海涯，握手情相于。分飞怆鸣雁，惠我云中书。如何倏伤别，把酒临路衢。王命有严期，？能立斯须。
送周纳言之金陵·其二
作者：叶春及
朝代：明
体裁：古风

伊余倦尘网，寂寞罗浮居。古人日以远，揽衣起踟蹰。雪浪天一方，斯人去己徂。欢爱若梦寐，念此徒欷歔。之子挺南服，行行嗣前车。祗役炎海涯，握手情相于。分飞怆鸣雁，惠我云中书。如何倏伤别，把酒临路衢。王命有严期，�能立斯须。
送大司马刘公晋御史大夫赴南都
作者：叶春及
朝代：明

且停武溪歌，听我九罭诗。武溪何滔滔，信宿公将归。公来觏衮衣，宝剑光陆离。一举象郡平，再举龙川犁。选徒猎菑翳，狡兔获无遗。溪谷尽黍稷，黍稷何祁祁。以我章甫冠，易彼鳞介资。白雉效越裳，明珠耀璇题。吉蠲假烈祖，祝史咸正辞。太常书丕绩，濯濯蛟龙旂。辅相肃崇班，专席雄百司。我皇求明德，简在固所宜。梦卜习休祥，爰立将在兹。耀灵丽中天，宁照一室微。五岭何崔巍，三水流汤汤。我公肃明诏，脂车戒舟航。楼船邃以广，宛若飞龙翔。鸣钲击鼍鼓，嘈嘈水中央。组练丽且明，旌旆俨成行。舳舻亘千里，岂曰江路长。轻云承庐室，清风翼帆樯。瞻望邈难及，改辙登高冈。马上笳吹声，铙歌互相望。横海不足云，伏波讵能方。四牡向北驰，行行至故乡。置酒朱陵台，张乐洞庭傍。日出照桑梓，灼灼有辉光。为谢父与兄，简书不可忘。金陵佳丽地，翼翼帝皇都。宫阙出浮云，陵寝翔金凫。貔貅二十万，锬戟鞬雕弧。济济鹓鹭群，蔼蔼王侯居。信哉丰镐俦，岂彼河洛俱。三条控九市，夹巷罗长衢。古来游侠窟，白昼惊扬桴。巍巍司宪台，柏树栖群乌。盛夏厉凝寒，严霜下庭除。豪强莫恣肆，府中有大夫。藜藿诚足采，虎豹山之隅。南以殿长江，北以巩皇图。帝载惟汝谐，钟山且斯须。孔父常栖栖，老聃伏柱史。缅惟两圣人，委蛇亦人世。圭组岂我荣，冠缨岂我滓。道以神理超，物用玄羹美。先民有遗言，大隐隐朝市。轩辕游空同，至彼阴阳始。不离黄屋尊，玄珠得赤水。岣嵝有真宅，高馆疏峰起。紫芝洵可餐，皇心隆所倚。抚翼摩云霄，潜鳞媚清泚。升沉各有分，吾方从绮里。
送大司马刘公晋御史大夫赴南都·其一
作者：叶春及
朝代：明

且停武溪歌，听我九罭诗。武溪何滔滔，信宿公将归。公来觏衮衣，宝剑光陆离。一举象郡平，再举龙川犁。选徒猎菑翳，狡兔获无遗。溪谷尽黍稷，黍稷何祁祁。以我章甫冠，易彼鳞介资。白雉效越裳，明珠耀璇题。吉蠲假烈祖，祝史咸正辞。太常书丕绩，濯濯蛟龙旂。辅相肃崇班，专席雄百司。我皇求明德，简在固所宜。梦卜习休祥，爰立将在兹。耀灵丽中天，宁照一室微。
送大司马刘公晋御史大夫赴南都·其四
作者：叶春及
朝代：明

孔父常栖栖，老聃伏柱史。缅惟两圣人，委蛇亦人世。圭组岂我荣，冠缨岂我滓。道以神理超，物用玄羹美。先民有遗言，大隐隐朝市。轩辕游空同，至彼阴阳始。不离黄屋尊，玄珠得赤水。岣嵝有真宅，高馆疏峰起。紫芝洵可餐，皇心隆所倚。抚翼摩云霄，潜鳞媚清泚。升沉各有分，吾方从绮里。
送大司马刘公晋御史大夫赴南都其三
作者：叶春及
朝代：明
体裁：古风

金陵佳丽地，翼翼帝皇都。宫阙出浮云，陵寝翔金凫。貔貅二十万，锬戟鞬雕弧。济济鹓鹭群，蔼蔼王侯居。信哉丰镐俦，岂彼河洛俱。三条控九市，夹巷罗长衢。古来游侠窟，白昼惊扬桴。巍巍司宪台，柏树栖群乌。盛夏厉凝寒，严霜下庭除。豪强莫恣肆，府中有大夫。藜藿诚足采，虎豹山之隅。南以殿长江，北以巩皇图。帝载惟汝谐，钟山且斯须。
送大司马刘公晋御史大夫赴南都其二
作者：叶春及
朝代：明
体裁：古风

五岭何崔巍，三水流汤汤。我公肃明诏，脂车戒舟航。楼船邃以广，宛若飞龙翔。鸣钲击鼍鼓，嘈嘈水中央。组练丽且明，旌旆俨成行。舳舻亘千里，岂曰江路长。轻云承庐室，清风翼帆樯。瞻望邈难及，改辙登高冈。马上笳吹声，铙歌互相望。横海不足云，伏波讵能方。四牡向北驰，行行至故乡。置酒朱陵台，张乐洞庭傍。日出照桑梓，灼灼有辉光。为谢父与兄，简书不可忘。
送姻家韩伯声之任桐柏
作者：叶春及
朝代：明

朔风楚水度征鞍，诗传于今又姓韩。月里梅花千里梦，雪中桐柏一毡寒。谈经鳣自清淮出，高卧龙曾此地蟠。圣主好文过汉帝，赋成早晚入长安。
送孙使君请告归槜李
作者：叶春及
朝代：明

双轓非不贵，一病竟如何。白璧投人少，青山入梦多。家临沧海曲，帆挂太湖波。日暮逢渔父，君听鼓枻歌。即令耽卧病，何事薄淮阳。伏枕春云过，开门碧草长。世情增肮脏，吾道付沧浪。却限罗浮郡，无由下凤凰。歌凤狂犹在，屠龙技未施。黑头方宦达，白眼使人疑。潮落胥山庙，云深陆相祠。平生怀古意，独立迥相思。君岂陶元亮，归与廑八旬。门前閒五马，濠上看游鳞。束帛徵贤日，拖金报主身。古来有道者，不必离风尘。请告须庄助，还家感汉皇。暂宜草木疏，未许芰荷裳。北海清辉在，东山引望长。怜予多病客，无计起膏肓。
送孙使君请告归槜李·其一
作者：叶春及
朝代：明

双轓非不贵，一病竟如何。白璧投人少，青山入梦多。家临沧海曲，帆挂太湖波。日暮逢渔父，君听鼓枻歌。
送孙使君请告归槜李·其五
作者：叶春及
朝代：明

请告须庄助，还家感汉皇。暂宜草木疏，未许芰荷裳。北海清辉在，东山引望长。怜予多病客，无计起膏肓。
送孙使君请告归槜李其三
作者：叶春及
朝代：明
体裁：五言律诗

歌凤狂犹在，屠龙技未施。黑头方宦达，白眼使人疑。潮落胥山庙，云深陆相祠。平生怀古意，独立迥相思。
送孙使君请告归槜李其二
作者：叶春及
朝代：明
体裁：五言律诗

即令耽卧病，何事薄淮阳。伏枕春云过，开门碧草长。世情增肮脏，吾道付沧浪。却限罗浮郡，无由下凤凰。
送孙使君请告归槜李其四
作者：叶春及
朝代：明
体裁：五言律诗

君岂陶元亮，归与廑八旬。门前閒五马，濠上看游鳞。束帛徵贤日，拖金报主身。古来有道者，不必离风尘。
送少参归安韩公兵备广右兼怀方伯乔公督学刘公
作者：叶春及
朝代：明

昔余寄薄游，并公宰闽邑。翩翩丹山禽，千仞亦栖棘。拙劣守故丘，公独崇明德。建节炎海隅，晤言慰畴昔。昨来祗简书，忽有西瓯役。漓江岂不遥，旬宣美臣职。胡由事攀留，壶浆望如渴。矫矫云间公，梦寐犹颜色。刘君鄱阳彦，贱子实亲识。岭树摇心旌，一别云泥隔。行矣各致辞，努力加餐食。
送廖大夫解绶归闽
作者：叶春及
朝代：明

石洞归耕卧白云，幔亭招隐又逢君。举杯闽越飞鸿远，把袂江楼比翼分。尘世几回伤按剑，北山无复更移文。他年相访渔樵地，九曲溪边对夕曛。
送张伯珍赴京
作者：叶春及
朝代：明

贾勇休誇六郡雄，提戈东望绿林空。可怜诸将封侯尽，白马青袍向北风。百战曾经七尺躯，先登亲夺绣蝥弧。知君不用尚书贵，夜夜青天泣灌夫。
送张伯珍赴京·其一
作者：叶春及
朝代：明

贾勇休誇六郡雄，提戈东望绿林空。可怜诸将封侯尽，白马青袍向北风。
送张伯珍赴京·其二
作者：叶春及
朝代：明

百战曾经七尺躯，先登亲夺绣蝥弧。知君不用尚书贵，夜夜青天泣灌夫。
送方伯滕公拜大中丞操江
作者：叶春及
朝代：明

紫阳郁崔嵬，阙里在南服。武夷似岱宗，沂泗流九曲。五百灵运周，谁哉继芳躅。芳躅君继之，黄华翥鸾鷟。伊余昔远游，四海莽一瞩。卖珠见楚商，玫瑰美其椟。燕客恣谭天，齐人誇炙毂。驱马复来归，弹琴坐空谷。一朝遇知音，并奏丝与竹。何以结同心，愿比双黄鹄。罗浮标粤徼，南海浩无垠。亭亭桄桹树，三蒙君子恩。昔抱宓生琴，弹向海上村。桑麻被广野，雊雉满平原。载登清宪台，高步紫微垣。阳涯肃秋霜，阴谷回春温。流声馥兰芷，六月化神鲲。飁飁扶摇风，荡荡阊阖门。但愿居鼎衡，毕力奉至尊。王度日清夷，贱子复何言。岷江何迢迢，万里朝于海。洪涛翻赤岸，衡霍嵲将殆。神京奠金陵，天堑兹攸在。太祖昔平陈，戈矛白皑皑。楼船喧喷薄，组练扬光彩。敌克笳吹还，力屈鲸鲵醢。四海今一家，萧萧空故垒。昔人戒衣袽，有备乃靡悔。中丞严号令，到日旌旗改。南顾忧可纾，洪图亿万载。
送方伯滕公拜大中丞操江·其一
作者：叶春及
朝代：明

紫阳郁崔嵬，阙里在南服。武夷似岱宗，沂泗流九曲。五百灵运周，谁哉继芳躅。芳躅君继之，黄华翥鸾鷟。伊余昔远游，四海莽一瞩。卖珠见楚商，玫瑰美其椟。燕客恣谭天，齐人誇炙毂。驱马复来归，弹琴坐空谷。一朝遇知音，并奏丝与竹。何以结同心，愿比双黄鹄。
送方伯滕公拜大中丞操江·其三
作者：叶春及
朝代：明

岷江何迢迢，万里朝于海。洪涛翻赤岸，衡霍嵲将殆。神京奠金陵，天堑兹攸在。太祖昔平陈，戈矛白皑皑。楼船喧喷薄，组练扬光彩。敌克笳吹还，力屈鲸鲵醢。四海今一家，萧萧空故垒。昔人戒衣袽，有备乃靡悔。中丞严号令，到日旌旗改。南顾忧可纾，洪图亿万载。
送方伯滕公拜大中丞操江其二
作者：叶春及
朝代：明
体裁：古风

罗浮标粤徼，南海浩无垠。亭亭桄桹树，三蒙君子恩。昔抱宓生琴，弹向海上村。桑麻被广野，雊雉满平原。载登清宪台，高步紫微垣。阳涯肃秋霜，阴谷回春温。流声馥兰芷，六月化神鲲。飁飁扶摇风，荡荡阊阖门。但愿居鼎衡，毕力奉至尊。王度日清夷，贱子复何言。
送杨明府入觐
作者：叶春及
朝代：明

一廛衣茂宰，三接待康侯。云里晴看鸟，江边晚上楼。黄金高汉诏，白雪拂吴钩。欲问垂纶者，沧浪自钓舟。
送柯广文先生赴建阳
作者：叶春及
朝代：明

传经雪色满罗浮，桃李阴阴出郡楼。衔鳣晚占卿士服，啼莺春伴孝廉舟。家临龙穴三山近，水到虹桥九曲流。千载方塘云袅袅，为将蘋藻寄沧洲。
送洪将军参将思州
作者：叶春及
朝代：明

将军勇略贯今古，稚子能文君好武。几年血战靖妖氛，四海芳声驰幕府。岭东昨破岑冈贼，豺狼昼号鲸鲵泣。忽闻诏下调西州，西人举额东人愁。霓旌月映三江夜，虎帐霜传八桂秋。君不见楼船昔渡蛮溪涨，铜柱今悬霄汉上。斯人寂寞已千秋，愿君早绘麒麟象。
送潘去华侍御还朝去华在粤著书名百六书成而召故次首及之
作者：叶春及
朝代：明

南迁客舍寄桄榔，五岭今传五月霜。自是主恩深雨露，肯令韩愈到潮阳。独树空庭对著书，书成驰传起相如。名山石室非无地，紫气红光看斗墟。蒲叶青青榴子红，还朝人识五花骢。遥知宣室将前席，一一风谣达九重。独抱瑶琴久不弹，为君一曲再三叹。从天玄鹤兼云下，便欲因之寄羽翰。
送潘去华侍御还朝去华在粤著书名百六书成而召故次首及之·其一
作者：叶春及
朝代：明

南迁客舍寄桄榔，五岭今传五月霜。自是主恩深雨露，肯令韩愈到潮阳。
送潘去华侍御还朝去华在粤著书名百六书成而召故次首及之·其三
作者：叶春及
朝代：明

蒲叶青青榴子红，还朝人识五花骢。遥知宣室将前席，一一风谣达九重。
送潘去华侍御还朝去华在粤著书名百六书成而召故次首及之·其二
作者：叶春及
朝代：明

独树空庭对著书，书成驰传起相如。名山石室非无地，紫气红光看斗墟。
送潘去华侍御还朝去华在粤著书名百六书成而召故次首及之·其四
作者：叶春及
朝代：明

独抱瑶琴久不弹，为君一曲再三叹。从天玄鹤兼云下，便欲因之寄羽翰。
送牛将军之长乐
作者：叶春及
朝代：明

将军宝剑明秋霜，用之击贼贼走藏。红光紫气人莫御，匣中夜夜鸣风雨。凉秋八月鸿雁来，满城宾客皆奇才。祖行北上金山道，西控循惠东潮梅。日暮长风石马嘶，雄心对此泪堪垂。客中蟋蟀聊卒岁，阁上麒麟绘有时。
送王罗江掌教昌化
作者：叶春及
朝代：明

适越君何远，梅溪忆往时。兰舟宵共泛，萝石月同移。相去踰千里，卑栖各一枝。采蘋因有赠，为寄子陵祠。伐树何骚屑，披榛共苦辛。衣冠秦殿在，丝竹鲁堂新。最爱吴山好，无忘处士贫。他年解簪组，相访粤江滨。
送王罗江掌教昌化·其一
作者：叶春及
朝代：明

适越君何远，梅溪忆往时。兰舟宵共泛，萝石月同移。相去踰千里，卑栖各一枝。采蘋因有赠，为寄子陵祠。
送王罗江掌教昌化·其二
作者：叶春及
朝代：明

伐树何骚屑，披榛共苦辛。衣冠秦殿在，丝竹鲁堂新。最爱吴山好，无忘处士贫。他年解簪组，相访粤江滨。
送祁马石赴京
作者：叶春及
朝代：明

燕台侠客日相将，走马曾游易水傍。明月逢人常按剑，白云何处不飞觞。行边骏骨黄金重，到日莺花紫陌长。卜筑茅溪怜爱弟，为谁春草赋池塘。
送蔡祯启归端州
作者：叶春及
朝代：明

千盘风雨落高秋，有客能逢桂树留。碑镌夏王生绿字，书传周史拥青牛。洞中列籍渑为酒，海上名山石作楼。明到星岩枫叶下，扶桑东望是丹丘。
送陆川尉上计
作者：叶春及
朝代：明

最爱南昌尉，能听单父琴。课农春作伴，种树日成阴。万国燕云晓，千官汉殿深。持将百里考，庶慰九重心。
逸史流芳卷为保昌吴令乃翁赋
作者：叶春及
朝代：明

忽漫青牛紫气来，关门令尹自仙才。天空汉阙双凫下，日落湘山一雁哀。白雪调高空黯淡，朱陵洞杳没蒿莱。少微寂寞休回首，列宿光今接上台。
郑太守谣
作者：叶春及
朝代：明

郑太守，民所依，去年忧水今忧饥。三年憔悴守端溪，民寒有絮饥有糜。坐令阖郡无疮痍，一砚不持今古师。郑太守，民所依，愿尔朝天及早归。
郑生学医从海上军索赠赋此
作者：叶春及
朝代：明

为问安期枣有无，片帆南海静天吴。酬恩到处逢知己，夜夜双龙匣里呼。
郑端州邀星岩登高因之泛湖陈浔州在焉赋得仙字
作者：叶春及
朝代：明

作赋三秋客，登高九日筵。寒螀啼草露，云雁下江烟。洞窈层城外，山浮积水前。金箱图五岳，芝阙俨群仙。太守庭多暇，邀宾席屡迁。朝登松阁静，夕返桂舟牵。箫鼓中流震，楼台落影悬。殊方黄菊节，万顷白鸥天。棋拙逢勍敌，杯深怯老年。鹖冠吾自放，鹏路尔俱鶱。良吏双联璧，酣歌独扣舷。醉非风侧帽，归爱月随鞭。何必东篱酌，王弘有酒钱。
郭学宪欧水部胡计部过访石洞得东字
作者：叶春及
朝代：明

抱犊鹿门中，萧萧日暮风。卧愁闻塞北，立强离墙东。浊酒开三径，高轩过数公。济时吾岂敢，愚谷倘相同。
酬周玉虹见示阅师之作
作者：叶春及
朝代：明

见说周郎昨阅师，蛇矛垒垒羽林儿。承家斧钺今投笔，横槊江天自赋诗。关塞几年啼虎豹，乾坤何处不旌旗。冲星匣剑啾啾动，怅望云峰暮有思。
酬梁少仲见寄
作者：叶春及
朝代：明

不见经年梁少仲，东园禊饮使人思。风回宝刹潮生处，雨过银塘客醉时。病起忽来青鸟使，缄开重见白云词。清秋拟鼓扶胥柁，为尔同攀桂树枝。
重阳后一日梁懋孚约游北山
作者：叶春及
朝代：明

侵晨共到寒山里，薄暮扁舟入晚阴。黄菊独怜今日醉，白衣偏称故人心。经年始得归蓬舍，野性从来在竹林。不是重阳能补会，那逢樽酒涤烦襟。
金陵寄内
作者：叶春及
朝代：明

畏途牢落己忘机，旧学荒凉叹昨非。览胜欲寻白鹿洞，题缄寄与乐羊妻。田耕沥脚天常旱，粟尽瓶中我未疲。正赖宿瘤将历齿，莫教岁暮泣牛衣。金陵怅望才烹鲤，玉帐遥闻已梦蛇。翟令无钱犹养女，刘公有约好为家。乾坤委蜕人何与，缓急由天我未嗟。不学向平毕婚嫁，浪游聊御白羊车。
金陵寄内·其一
作者：叶春及
朝代：明

畏途牢落己忘机，旧学荒凉叹昨非。览胜欲寻白鹿洞，题缄寄与乐羊妻。田耕沥脚天常旱，粟尽瓶中我未疲。正赖宿瘤将历齿，莫教岁暮泣牛衣。
金陵寄内·其二
作者：叶春及
朝代：明

金陵怅望才烹鲤，玉帐遥闻已梦蛇。翟令无钱犹养女，刘公有约好为家。乾坤委蜕人何与，缓急由天我未嗟。不学向平毕婚嫁，浪游聊御白羊车。
金陵怀李宗阳赴袭
作者：叶春及
朝代：明

金台迢递塞鸿边，君去繁霜正黯然。忆我定携燕市酒，与谁同醉蓟门烟。铁衣天上承恩早，玉殿云中入梦偏。明到都城兴非浅，开襟应待小春天。
铜岭吊古
作者：叶春及
朝代：明

千峰天畔簇旌旗，想像勤王转战时。故宅有基巢水鹤，空山无庙荐江蓠。悲风松柏人何在，落日壶觞我不辞。满地属镂无处死，扁舟生计学鸱夷。
长洲
作者：叶春及
朝代：明

峭石水潆洄，中流莽自开。山衔落日去，树拥大江来。系缆围青壁，援琴坐绿苔。客途消百虑，曳尾信悠哉。
閒居
作者：叶春及
朝代：明

逐逐炊烟故不除，豗豗鸡犬伴閒居。鼠肝虫臂劳天地，凤矫龙盘接里闾。作粥每寻长白寺，闭门空著太玄书。傍人莫笑扬雄宅，紫府清都是我庐。穷巷回车本自偏，田家犹喜石堂眠。立锥近市非无地，抱瓮林山尚有园。栖共鹪鹩资一树，乱闻豺虎遍中原。伤心此日缘何事，愁听孤城角夜喧。
閒居·其一
作者：叶春及
朝代：明

逐逐炊烟故不除，豗豗鸡犬伴閒居。鼠肝虫臂劳天地，凤矫龙盘接里闾。作粥每寻长白寺，闭门空著太玄书。傍人莫笑扬雄宅，紫府清都是我庐。
閒居·其二
作者：叶春及
朝代：明

穷巷回车本自偏，田家犹喜石堂眠。立锥近市非无地，抱瓮林山尚有园。栖共鹪鹩资一树，乱闻豺虎遍中原。伤心此日缘何事，愁听孤城角夜喧。
阻风女儿港同顺德何紫云严从阳避暑大孤神祠酌酒赋诗
作者：叶春及
朝代：明

系缆依祠下，开尊向水滨。共怜今日醉，犹是昔年身。风急豚翻浪，樯危燕趁人。烟波正如此，莫负玉壶春。
陆川县斋对雨呈张明府
作者：叶春及
朝代：明

晚风吹雨送新凉，远树依微近女墙。云起戍楼秋黯黯，山围官舍日苍苍。空庭鸟字来人少，清簟螺杯引兴长。十载倦游君独惜，刺桐花下共徜徉。
陆川县谯楼晚眺呈张明府
作者：叶春及
朝代：明

雨过峰峦生夕烟，登楼秋色正堪怜。几家城郭苍山里，一县弦歌落照边。花近烽狼消古戍，叶飞云雁下平田。开樽取醉劳明府，无奈中原别绪牵。向晚登楼望欲迷，清秋草色转萋萋。苍梧西上龙濠迥，翠岭南来雉堞齐。千顷水田经雨湿，二更山月傍人低。未论鸡犬孤城寂，绕树霜乌不夜啼。
陆川县谯楼晚眺呈张明府·其一
作者：叶春及
朝代：明

雨过峰峦生夕烟，登楼秋色正堪怜。几家城郭苍山里，一县弦歌落照边。花近烽狼消古戍，叶飞云雁下平田。开樽取醉劳明府，无奈中原别绪牵。
陆川县谯楼晚眺呈张明府·其二
作者：叶春及
朝代：明

向晚登楼望欲迷，清秋草色转萋萋。苍梧西上龙濠迥，翠岭南来雉堞齐。千顷水田经雨湿，二更山月傍人低。未论鸡犬孤城寂，绕树霜乌不夜啼。
除夕前二日武昌孙大守李别驾韩司刑置酒黄鹤楼席上口占
作者：叶春及
朝代：明

欲乘黄鹤鹤不来，黄鹤仙人安在哉。雪飞楼阁客肠断，岁莫江湖老鬓催。蜗角误我葛洪洞，骏骨欺人郭隗台。泽上那能歌独醒，为君一饮三百杯。
除夕同郭建初登高士峰明日立春
作者：叶春及
朝代：明

作吏当周道，登临能几何。岁随今日尽，春向暮云多。海色连睥睨，山尊对薜萝。相逢如郭泰，肯惜夜鸣珂。
雾雨至太和宫俯视一气咫尺不辨
作者：叶春及
朝代：明

五日阴云郁不开，千崖萧瑟气悲哉。祇凭客子青藜杖，拄到仙人白玉台。万里风抟天柱动，百灵涛涌雪山来。俱言石洞堪龙卧，不遣荆南驾鹤回。叆叆浮云满九关，帝宫只在紫微间。雨沾万国看龙变，雾匝千岩隐豹斑。骏骨已知轻郭隗，蛾眉何复妒麋山。具茨咫尺襄城道，牧马宁虚七圣还。
雾雨至太和宫俯视一气咫尺不辨·其一
作者：叶春及
朝代：明

五日阴云郁不开，千崖萧瑟气悲哉。祇凭客子青藜杖，拄到仙人白玉台。万里风抟天柱动，百灵涛涌雪山来。俱言石洞堪龙卧，不遣荆南驾鹤回。
雾雨至太和宫俯视一气咫尺不辨·其二
作者：叶春及
朝代：明

叆叆浮云满九关，帝宫只在紫微间。雨沾万国看龙变，雾匝千岩隐豹斑。骏骨已知轻郭隗，蛾眉何复妒麋山。具茨咫尺襄城道，牧马宁虚七圣还。
青霞楼宴集
作者：叶春及
朝代：明

世远仍楼在，霜清与客凭。窗间群岫列，阶下一泉澄。簪笏名家旧，壶觞野兴增。卜邻吾已后，惆怅暮云层。
题天池寺步顾东桥壁间韵
作者：叶春及
朝代：明

谁言凿混沌，我道本如来。钟里千山出，空中一窍开。非同负芥水，可置坳堂杯。欲共南溟鸟，天池数往来。水接沧溟远，峰连碧落高。江山酬夙兴，天地惜秋毫。茹淡偏宜瘦，逃禅尚觉劳。？堪人世上，终日任风涛。
题天池寺步顾东桥壁间韵·其一
作者：叶春及
朝代：明

谁言凿混沌，我道本如来。钟里千山出，空中一窍开。非同负芥水，可置坳堂杯。欲共南溟鸟，天池数往来。
题天池寺步顾东桥壁间韵·其二
作者：叶春及
朝代：明

水接沧溟远，峰连碧落高。江山酬夙兴，天地惜秋毫。茹淡偏宜瘦，逃禅尚觉劳。？堪人世上，终日任风涛。
题天池寺步顾东桥壁间韵·其二
作者：叶春及
朝代：明
体裁：五言律诗

水接沧溟远，峰连碧落高。江山酬夙兴，天地惜秋毫。茹淡偏宜瘦，逃禅尚觉劳。�堪人世上，终日任风涛。
题徐孟晦绿阴草堂
作者：叶春及
朝代：明

高台野色倚招提，有客乘春一杖藜。湖泻琉璃平楚外，山开锦绣曲栏西。培风南海鲲鹏起，落日东林虎豹啼。赋就自堪逢汉主，他年回首白云栖。
题松柏芝兰图寿兵宪王公
作者：叶春及
朝代：明

亭亭天陵松，摵摵大谷柏。寒暑有推迁，柯叶无改易。下有芝与兰，荫此条千尺。煌煌媚汉宫，馥馥芳楚泽。三秀玄润流，九畹香风溢。天地良不疑，物理晚始获。芝兰日以荣，松柏日以硕。岁晏君乃知，风林徒策策。
题江秀才莲花草庐
作者：叶春及
朝代：明

严城东下敞书台，重镇身曾辟草莱。倚杖潮声三岛接，捲帘山色五公来。青云高并芙蓉湿，落日遥从睥睨回。四壁萧条君自爱，汉王元羡长卿才。
题沈参戎风木图
作者：叶春及
朝代：明

万家葱郁太湖滨，佳气吴阊疋练新。过眼千钟悬鹳雀，伤心高阁画麒麟。天空落木萧萧下，岁暮长空淅淅频。有客览图愁独立，因君回首泪沾巾。百岁光阴隙里过，悠悠天地竟如何。惊看逝水奔流易，忍见飞云出岫多。漫说千钟酬罔极，谁怜三釜叹蹉跎。悬知大孝终身慕，愁绝为君赋蓼莪。
题沈参戎风木图·其一
作者：叶春及
朝代：明

万家葱郁太湖滨，佳气吴阊疋练新。过眼千钟悬鹳雀，伤心高阁画麒麟。天空落木萧萧下，岁暮长空淅淅频。有客览图愁独立，因君回首泪沾巾。
题沈参戎风木图·其二
作者：叶春及
朝代：明

百岁光阴隙里过，悠悠天地竟如何。惊看逝水奔流易，忍见飞云出岫多。漫说千钟酬罔极，谁怜三釜叹蹉跎。悬知大孝终身慕，愁绝为君赋蓼莪。
题画赠方伯滕公 其一 题嘉树长吟
作者：叶春及
朝代：明

微垣花隐刺桐深，公暇时为抱膝吟。一曲瑶琴春万里，不知棠树旧成阴。
题画赠方伯滕公 其二 题紫云高卧
作者：叶春及
朝代：明

粤台云气郁苍苍，人在华胥白日长。不独南窗堪寄傲，曲肱随处是羲皇。
题画赠方伯滕公·题嘉树长吟
作者：叶春及
朝代：明

微垣花隐刺桐深，公暇时为抱膝吟。一曲瑶琴春万里，不知棠树旧成阴。粤台云气郁苍苍，人在华胥白日长。不独南窗堪寄傲，曲肱随处是羲皇。
题白鹤山房
作者：叶春及
朝代：明

主人茅堂秋瑟瑟，留宾柏坞酒常开。山空白鹤何年去，日暮流萤隔幔来。池草世传鹦鹉赋，海门东瞰凤凰台。黄金白发俱尘土，鸥鸟从君幸不猜。
题白鹤峰壁
作者：叶春及
朝代：明

紫府曾通籍，青山每振衣。朅来骑白鹤，清影照江湄。说法龙潜听，开门鸟独飞。正怜峰顶树，今日更葳蕤。
题石山船二首
作者：叶春及
朝代：明

石船高驾碧山头，似畏风波急暮流。十二时中平地起，问君何处不堪愁。木兰为楫桂为桡，南接端明学士桥。我自虚舟人不识，海门风雨日潇潇。
题石山船二首·其一
作者：叶春及
朝代：明

石船高驾碧山头，似畏风波急暮流。十二时中平地起，问君何处不堪愁。
题石山船二首·其二
作者：叶春及
朝代：明

木兰为楫桂为桡，南接端明学士桥。我自虚舟人不识，海门风雨日潇潇。
题节孝卷
作者：叶春及
朝代：明

穴中不共红颜老，堂北无如白发何。孤燕春来前缕在，双鱼朝进玉盘多。溯流舍侧泉还涌，化石江边水自波。彤管青编非忝窃，霍山南海郁嵯峨。
题茶洋驿清风亭
作者：叶春及
朝代：明

隔树蝉声度翠屏，穿林涧水倚栏听。行人一到扬镳去，惟有清风恋竹亭。
题观罗台
作者：叶春及
朝代：明

为爱罗浮四百峰，筑台江上看芙蓉。青苔坐扫蛟龙动，白发游怜鹤鹿从。云起锦屏开绝壁，雨晴素练挂疏松。问余石洞幽栖处，东望巑岏第几重。
题陈明府园亭
作者：叶春及
朝代：明

背郭名园好，青山带绿溪。槛花经雨湿，亭树拂云低。扉静随风掩，林深自鸟啼。寥寥苍野里，何异鹿门栖。朝市违簪绂，林塘傍芰荷。云归三径远，幔捲四山多。松韵闻琴瑟，花容艳绮罗。更怜门巷远，车马少经过。素练明前浦，苍屏绕四围。一亭高突兀，七月尚芳菲。竹覆山扉重，花侵石路微。自怜幽兴洽，壶矢夜忘归。芳园连梓里，秀色总堪怜。帘上东岩日，窗含妙峒烟。柴桑新植柳，华岳旧栽莲。千载王摩诘，空令画辋川。
题陈明府园亭·其一
作者：叶春及
朝代：明

背郭名园好，青山带绿溪。槛花经雨湿，亭树拂云低。扉静随风掩，林深自鸟啼。寥寥苍野里，何异鹿门栖。
题陈明府园亭·其四
作者：叶春及
朝代：明

芳园连梓里，秀色总堪怜。帘上东岩日，窗含妙峒烟。柴桑新植柳，华岳旧栽莲。千载王摩诘，空令画辋川。
题陈明府园亭其三
作者：叶春及
朝代：明
体裁：五言律诗

素练明前浦，苍屏绕四围。一亭高突兀，七月尚芳菲。竹覆山扉重，花侵石路微。自怜幽兴洽，壶矢夜忘归。
题陈明府园亭其二
作者：叶春及
朝代：明
体裁：五言律诗

朝市违簪绂，林塘傍芰荷。云归三径远，幔捲四山多。松韵闻琴瑟，花容艳绮罗。更怜门巷远，车马少经过。
飞云顶
作者：叶春及
朝代：明

峰到飞云绝，晴看赤日沉。露凝双鬓白，龙起二仪深。积气连吴楚，啼猿自古今。天门应不远，乘兴欲登临。
饮洪子崇宅率尔赋赠
作者：叶春及
朝代：明

高堂华烛坐更阑，节序逢秋暑欲残。已见洪厓多道气，更怜叶县有神丹。金银宫阙三山迥，名利风尘两鬓斑。搔首望君霄汉上，铁桥夜夜梦中还。
饮潘魏叔宅
作者：叶春及
朝代：明

狂歌君莫笑，偃蹇世相轻。寂寞少年事，凄凉今夜情。深杯甘百罚，明月澹孤城。无限伤心泪，东南只自倾。
饮陈巽卿宅即席赋得帝字
作者：叶春及
朝代：明

黄公避秦皇，子陵傲汉帝。万乘彼不荣，五斗吾何利。迩来脱桎梏，面蘖聊避世。田父尚不辞，况子夙同志。高堂敞华筵，宾客纵横至。日莫饮未休，榕下还席地。杯行不停手，醉卧何足计。昔日习家池，与尔垂千祀。
鳄湖道中
作者：叶春及
朝代：明

鳄湖灯火杉篁夜，疋马寒嘶万木中。明月正悬淮上镜，怒涛先到涧边松。干戈满地风传角，堞垒连天野烧空。奔走不堪鸿雁里，岂缘行役限西东。
龙山为交埤郑君赋
作者：叶春及
朝代：明

交埤叠嶂来天地，蜒蜿龙蟠郑谷隅。石窦云生时作雨，海门月出夜明珠。风摇老桧苍鳞动，日照平田锦翼敷。高帽山人两蓬鬓，重阳怀古几踟蹰。
横槎小隐和潘西畴韵
作者：叶春芳
朝代：明

野色映湖芳，行藏付一航。按琴看鹤舞，把酒对鸥尝。景外尘寰远，吟边岛屿长。昔人曾市隐，谁道是真狂。
登谢惕斋处处台
作者：叶春芳
朝代：明

清时谁信有遗才，卜筑幽居处处台。变态风云难点缀，忘机鸥鸟任徘徊。诗从象岭千峰出，花向丰湖十里开。堪笑西湖老居士，谈玄讲易也时来。
登仙石
作者：叶有声
朝代：明
体裁：七言律诗

蓬莱清浅翼长风，控鹤山头翠欲濛。管领烟霞青障外，消磨诗酒绿苔中。凤飞箫冷朝喧雀，龙去剑寒夕照虹。仙驭自来还自过，无人知道碧云通。
听查八十琵琶
作者：叶权
朝代：明

新声不及郁轮袍，空拨皮弦挂锦绦。独向月明弹一曲，白头双泪落秋涛。
感遇
作者：叶权
朝代：明

花暗重门燕绕梁，珠帘高卷郁金堂。香云缥缈来青琐，初日玲珑照宝妆。蜀锦昼长铺翡翠，吴绫春暖卧鸳鸯。含情饮恨风流尽，笑杀罗敷自采桑。
燕
作者：叶权
朝代：明

何幸栖君玳瑁梁，蔷薇花下趁余香。愿教春色年年在，不惜双飞日日忙。
感衷二十四韵（记脱脱征高邮召还事）
作者：叶杞
朝代：明

贡赋通重译，耕桑被九垓。欻惊氛膋满，不谓岁时催。丞相兴师出，纶音降使开。紫泥封五采，黄道绕三台。烨烨宣光业，桓桓李郭才。阵云连朔野，庙略定风埃。香糯江南饷，葡萄垄右醅。马群金匼匝，毳帐雪毰毸。剑动彭城溃，珠还甓社来。长驱危破竹，密令疾衔枚。王者征无战，群雄势欲摧。忽闻君命召，竟勒将旗回。中夏捐鸡肋，清朝隐鸩媒。义声从此逝，锐气一时灰。天迥威弧弛，城孤画角哀。火狐翻啸聚，海鳄复喧豗。款附真遗患，除封实戏孩。民情犹耿测，天讨尚徘徊。忧愤飞神爽，疮痍映泪腮。衮衣徒倚注，肉食自舆佁。河汉明如洗，昆仑岂易颓。孰矜黄鹄志，羞上野鹰台。微效宁无念，篇诗信漫裁。霜晴野空阔，独立望蓬莱。
感衷二十四韵（记脱脱征高邮召还事）
作者：叶杞
朝代：明
体裁：五言排律

贡赋通重译，耕桑被九垓。歘惊氛祲满，不谓岁时催。丞相兴师出，纶音降使开。紫泥封五采，黄道绕三台。奕奕宣光业，桓桓李郭才。阵云连朔野，庙略定风埃。香糯江南饷，蒲萄陇右醅。马群金匼匝，毳帐雪毰毸。剑动彭城溃，珠还甓社来。长驱危破竹，密令疾衔枚。王者征无战，群雄势欲摧。忽闻君命召，竟勒将旗回。中夏捐鸡肋，清朝隐鸩媒。义声从此逝，锐气一时灰。天迥威弧弛，城孤画角哀。火狐翻啸聚，海鳄复喧豗。款附真遗患，除封实戏孩。民情犹耿恻，天讨尚徘徊。忧愤飞神爽，疮痍映泪腮。衮衣徒倚注，肉食自舆儓。河汉明如洗，昆仑岂易颓。孰矜黄鹄志，羞上野鹰台。微效宁无念，篇诗信漫裁。霜晴野空阔，独立望蓬莱。
挽余忠悯公
作者：叶杞
朝代：明

淮江风急鸟蛇空，特立旌旄板荡中。万里孤悬班定远，满城忠烈汉臧洪。琼林星汉回文运，皖国云山誓武功。尚忆绣衣行部日，遗民挥涕浙河东。
挽杨员外（讳乘）
作者：叶杞
朝代：明

太息南冠久陆沉，百年风节见于今。王嘉不就公孙诏，朱泚宁移秀实心。辽海有灵归夜月，荒原无树着秋吟。不知江汉新降鬼，曾忆天朝雨露深。
挽杨左丞（讳完哲）
作者：叶杞
朝代：明

马首星河半壁天，东南保障岂徒然。越陀新拜中朝命，吴会重颁至正年。故土未归师竟老，长城虽坏□能全。碧梧池上蹲孤凤，他日应惭义鹘篇。
挽樊参政（讳执敬）
作者：叶杞
朝代：明

中台侍御新参省，南纪妖星正合围。主将向来推右族，汉人那得预戎机。戈麾落日先身死，云惨青山未骨归。惟有鄂王双宰木，岁寒流水远含辉。
旅次江夏
作者：叶杲
朝代：明
体裁：五言律诗

岁暮投南楚，萧然一旅身。江山遥对酒，乡里少逢人。细柳舒残腊，疏梅报早春。故园归未得，物候倏更新。
出征回朝享宴诗
作者：叶梦熊
朝代：明

幼习干戈未习诗，太平宴饮强留题。江南有福同君享，塞北凄凉祇自知。剪发□□骑俊马，割衣剖腹补旌旗。貔貅百万临边境，那见先生点笔时。
北还东洲见罗浮
作者：叶梦熊
朝代：明

名山曾记葛仙踪，海上重过四百峰。云近石楼来旧鹤，天依日观见长松。结庐拟就丹砂鼎，出洞俄听太液钟。欲伴烟霞今未得，祇凭清梦到黄龙。
吊太史公墓诗
作者：叶梦熊
朝代：明
体裁：七言律诗

大河东去势茫然，司马残碑纪汉年。孤史是非悬白日，龙门踪迹已浮烟。玉书神护空遗穴，石室云藏有剩编。国士漂零同感慨，一杯和泪滴重泉。
寄哱拜劝降诗二首
作者：叶梦熊
朝代：明

人世黄泉祇一遭，见几而作是英豪。眼前速把机关转，莫待临时赴市曹。莲出泥中不染泥，笼中跳出是男儿。分明说与封后路，方是人间事业奇。
寄哱拜劝降诗二首·其一
作者：叶梦熊
朝代：明

人世黄泉祇一遭，见几而作是英豪。眼前速把机关转，莫待临时赴市曹。
寄哱拜劝降诗二首·其二
作者：叶梦熊
朝代：明

莲出泥中不染泥，笼中跳出是男儿。分明说与封后路，方是人间事业奇。
小孤山
作者：叶梦熊
朝代：明

波涛拍天几千里，蛟宫龙室云间起。几看蜃气结重楼，谁向空中伸一指。有时桂影落参差，月里山河疑即是。忽然飙催电光划，危柱欲断又复峙。怪鳞妖虬争沸跃，经过屼嵲不敢视。上有珠树鹤来栖，翩翩清翮镜中止。仙徒释子渡杯去，蝉蜕人世同敝屣。渔翁白发节朝曦，汲得江心洗双耳。扬帆伐鼓何处船，神悸胆慄奚为尔。山鬼顾之笑且怜，空负江头好兰芷。罗浮有客颇好奇，维舟山下酒重骊。敢云醉里铲昆玉，安得借力撑鳌趾。但闻精卫将微木，欲塞长江作平地。乾坤万劫不自知，陵谷再变亦谁使。即问孤山孤不言，春风两岸吹桃李。
小金山别李文轩潘肖径二兄
作者：叶梦熊
朝代：明

津头相送意迟迟，伐鼓开帆傍醉时。别去青山惟有梦，愁来白发渐成丝。筑台正拟江门住，仗剑何堪海国移。独怪醒馀天际隔，峡云汀柳转凄其。
平朔方勒石贺兰山之作
作者：叶梦熊
朝代：明

尽道将军意气豪，朔方战罢解征袍。功成自古皆天幸，却笑人间说六韬。黄河洗剑跃双龙，神物由来一偶逢。自古战场羞竖子，不知仙路好相从。三军且莫羡熊罴，百战勋劳未足奇。圣主垂衣神武在，孤臣只合乞鸱夷。
平朔方勒石贺兰山之作·其一
作者：叶梦熊
朝代：明

尽道将军意气豪，朔方战罢解征袍。功成自古皆天幸，却笑人间说六韬。
平朔方勒石贺兰山之作·其三
作者：叶梦熊
朝代：明

三军且莫羡熊罴，百战勋劳未足奇。圣主垂衣神武在，孤臣只合乞鸱夷。
平朔方勒石贺兰山之作·其二
作者：叶梦熊
朝代：明

黄河洗剑跃双龙，神物由来一偶逢。自古战场羞竖子，不知仙路好相从。
曹溪寺晓起
作者：叶梦熊
朝代：明

空林晓壑弄泉流，汗漫天涯事事休。辽海欲为终老计，夜郎宁复故乡谋。汉烟秦草逢秋暮，岳色河声断客愁。净扫石坛松影里，可能姓字托浮邱。
梦真空道人访余楼上
作者：叶梦熊
朝代：明

梦中天际见层楼，楼上袈裟续旧游。颜色忽惊沧海别，杖藜犹带白云浮。百年山月三更话，一笑桃花万顷流。愧我飘零劳慰藉，暮春重许碧峰头。
海珠
作者：叶梦熊
朝代：明

谁把摩尼珠，掷向沧溟里。皎皎镇江城，至今潮不去。
湖上送春
作者：叶梦熊
朝代：明

春归何处可追寻，无限思量诧短吟。西苑观鱼桃浪浅，南区巢饮否林深。丰台别墅翻新阕，潇碧高斋集素心。抚景不禁伤往事，纷纷清泪暗沾衿。惜春无计到西湖，绿草如茵夹岸铺。莫怅繁华输北院，且图欣赏胜东隅。榴花似火烧山寺，荷叶如钱泛酒垆。鸟亦多情解人意，隔林两两唤提壶。
湖上送春·其一
作者：叶梦熊
朝代：明

春归何处可追寻，无限思量诧短吟。西苑观鱼桃浪浅，南区巢饮否林深。丰台别墅翻新阕，潇碧高斋集素心。抚景不禁伤往事，纷纷清泪暗沾衿。
湖上送春·其二
作者：叶梦熊
朝代：明

惜春无计到西湖，绿草如茵夹岸铺。莫怅繁华输北院，且图欣赏胜东隅。榴花似火烧山寺，荷叶如钱泛酒垆。鸟亦多情解人意，隔林两两唤提壶。
瑶石山房
作者：叶梦熊
朝代：明

巨壑俄然浸碧螺，凌空怪石倍嵯峨。欹悬鸟道春浮浪，曲泛鸥汀月在波。沧海但馀双白眼，烟溪未少一青蓑。无心祇怕矶头水，流出桃花事更多。
登小孤山
作者：叶梦熊
朝代：明

江上逢春望欲迷，直从云外得攀跻。丹邱未必人能到，珠树唯应鹤可栖。半槛烟波收楚越，一尊云雨著鲸鲵。凭空不尽翩翩思，独立苍苔听鸟啼。
蓟门
作者：叶梦熊
朝代：明

春风策马蓟门游，山色崔嵬护此州。十二云屯喧鼓吹，寻常虏骑灭旄头。新编士卒开农亩，旧控关河列戍楼。共说圣朝事干羽，渔阳战垒已成丘。
行边
作者：叶梦熊
朝代：明

夜宿山营秋露寒，微微边月角声残。五更报道擒生去，起拂霜刀据紫鞍。六月都山雪未消，胡儿牧马傍山腰。大宁城阙花如锦，何日看花醉碧霄。如云骠骑列辕门，烽火那堪动至尊。果使和戎为上策，琵琶一曲战功论。
行边·其一
作者：叶梦熊
朝代：明

夜宿山营秋露寒，微微边月角声残。五更报道擒生去，起拂霜刀据紫鞍。
行边·其三
作者：叶梦熊
朝代：明

如云骠骑列辕门，烽火那堪动至尊。果使和戎为上策，琵琶一曲战功论。
行边·其二
作者：叶梦熊
朝代：明

六月都山雪未消，胡儿牧马傍山腰。大宁城阙花如锦，何日看花醉碧霄。
观海亭
作者：叶梦熊
朝代：明

金轮忽拥巨鳌来，万里波光一镜开。试向乘槎天外客，好风几日到蓬莱。
过梅岭
作者：叶梦熊
朝代：明

连年书剑过梅山，山上梅花识客颜。缥缈洞云元不改，驰驱人世未应閒。为文敢谓堪题柱，建节宁誇独出关。为语峰头旧猿鹤，肯将名利扰区寰。
过龙南宗家诗
作者：叶梦熊
朝代：明

凌江一派自何年，水木悠悠遍谷川。曾有冠裳通上国，更多耒耜列腴田。列周业起豳风咏，万石贤声史氏编。不计亲疏千百叶，但求无忝是家传。
题福清县署
作者：叶梦熊
朝代：明

阔地观天天更阔，高山看天天又高。大人眼界游天外，看到浮云及羽毛。
飞来寺
作者：叶梦熊
朝代：明

天开巨险碧流通，何处飞来半在空。已恃梯航收海国，更从镜树隐珠宫。澄潭犀去留清影，古洞龙归起暮钟。作客乾坤生计拙，无如峡口问渔翁。
黄河洗剑
作者：叶梦熊
朝代：明

黄河洗剑跃双龙，人物由来一偶逢。今古战场羞竖子，不如仙路好相从。
黄龙洞
作者：叶梦熊
朝代：明

谷口重重隐上方，诸天钟磬自铿锵。玉虹双注从云壑，锡杖孤飞度石梁。穿洞燃灯忘昼白，盘崖呼酒傍昏黄。卧龙寂寂空潭里，赤手甘霖望渺茫。
元夕
作者：叶槩
朝代：明
体裁：七言律诗

翠拥金鳌拔地开，银灯火树绚蓬莱。层层宝塔云霄出，叠叠神山海上来。歌管彻霄催禁漏，香车瑱路动春雷。昌期同得升天乐，齐献吾皇万寿杯。
兰亭怀古
作者：叶槩
朝代：明
体裁：七言律诗

兰亭宴集自豪华，内史风流逸兴赊。曲水流觞虽有路，茂林修竹久无家。夕阳几度空啼鸟，夜雨千年自落花。此日西曹看图画，云山彷佛旧烟霞。
和萧布政省亲客中有怀
作者：叶槩
朝代：明
体裁：七言律诗

衣食京华巳十春，多愁岂是为家贫。恩深未得酬明主，才薄惟惭负老亲。蓟北乡书秋后少，江南归梦别来频。白云惆怅孤飞处，目断天涯有几人。
嘉兴天宁寺哭仁宗皇帝
作者：叶槩
朝代：明
体裁：七言律诗

昔捧天书出九重，春风金殿语从容。当时有志陈三策，此日无由竭寸忠。四海哭传遗命诏，千官悲恸大明宫。小臣一掬伤心泪，洒向吴江恨不穷。
小孤山读先君石上诗有感
作者：叶槩
朝代：明
体裁：七言律诗

长江滚滚自天开，一柱中流独壮哉。山接匡庐随雁尽，水通淮海引潮回。高低题咏今犹昔，上下帆樯去复来。读罢先君诗旧句，故园东望不胜哀。
春日同布政周公仲槙参政叶公景晹游虎丘寺总饯金侍郎养正
作者：叶槩
朝代：明
体裁：七言律诗

上方楼阁远尘寰，此日登临兴不悭。山鸟乱啼游客去，林花争发老僧閒。高坟细草荒冈上，孤塔斜阳碧汉间。惆怅同袍今又别，何妨斗酒笑朱颜。
望湖亭与李布政张宪副同登
作者：叶槩
朝代：明
体裁：七言律诗

欲向番阳泛去舲，停舟来上望湖亭。当阶秋色生帘幕，隔竹涛声落户扃。水接九江通楚碧，云连五老入湖冥。与君明日京华路，早叹浮生迹类萍。
武昌怀古
作者：叶槩
朝代：明
体裁：七言律诗

鄂州城郭古尘寰，人物升沉自去还。往事谩传鹦鹉赋，荒岗空见凤凰山。六朝烟树啼鸦外，三国豪华碧草间。欲采江蓠来吊古，西风淅沥水潺湲。
清风轩
作者：叶槩
朝代：明
体裁：七言律诗

幽轩种竹已成林，一榻凉风半亩阴。湘水月明看鹤舞，渭川春晓听龙吟。帘前翠色凉侵席，窗外秋声韵入琴。莫学东园桃李质，荣枯易改岁寒心。
湖州天宁寺
作者：叶槩
朝代：明
体裁：七言律诗

菰城官暇扣禅关，兰宇萧条屋几间。石上苔深双塔峙，山中昼永一僧閒。梅风酿雨春长在，野树巢乌晚自还。昨日篮舆曾过此，不知人世有尘寰。
煮云轩
作者：叶槩
朝代：明
体裁：七言律诗

侍讲归来禁籞东，雪花如席捲长空。呼儿近扫阶前白，折竹遥分鼎内红。真率宛同陶令兴，粗豪应薄党家风。天公肯借调和具，化作甘霖万物丰。
环清轩
作者：叶槩
朝代：明
体裁：七言律诗

新筑幽轩俯碧漪，一泓澄澈洞无涯。寒流晓浸蓬莱岛，秀色秋涵太液池。入座水光生几席，隔窗云气上帘帷。閒居尽日浑无事，惟对青山独赋诗。
登岳阳楼
作者：叶槩
朝代：明
体裁：七言律诗

巴陵城上岳阳楼，楼外长江日夜流。帘捲断云衡岳地，窗寒残雨洞庭秋。东南胜槩留清赏，唐宋衣冠叹昔游。倚遍栏干重吊古，蒹椴零落不胜愁。
耕乐
作者：叶槩
朝代：明
体裁：五言律诗

我爱躬耕乐，生涯百亩田。晓翻溪上雨，夕破垄头烟。禾黍青山外，桑麻绿水边。官租输巳毕，斗酒醉残年。
谒磨崖碑
作者：叶槩
朝代：明
体裁：七言律诗

翠竹黄芦两岸秋，磨崖碑下暂维舟。一时人物俱消尽，千古江山独此留。刺史文章垂宇宙，平原翰墨重琳璆。欲询往事今何在，惟有潇湘彻夜流。
谒齐山翠微亭
作者：叶槩
朝代：明
体裁：七言律诗

石尤终日阻行期，遥上齐山谒翠微。石径崎岖荒草合，野亭凋谢落花飞。当年赋咏人何在，此日登临事已非。却忆樊川千载后，不胜愁绝对斜晖。
过城陵矶吊钱佥宪稽□被溺于此
作者：叶槩
朝代：明
体裁：七言律诗

城陵矶下水如苔，谁料鲛宫即夜台。骢马去时应复返，鲸鱼骑后不曾回。身随浪影孤魂远，恨入湍声万古哀。此日停舟为挥泪，楚招歌罢独徘徊。
送傅佥宪启让还河南
作者：叶槩
朝代：明
体裁：七言律诗

急乘骢马至宜阳，曾见乌台六月霜。回首又成三载别，相思空有九回肠。范滂揽辔名偏重，郭贺褰帷政独良。四海只今同圣化，莫教当道有豺狼。
送同年史郎中随李少保征交阯
作者：叶槩
朝代：明
体裁：七言律诗

将星北阙暂辞朝，远别龙江折柳条。京国昔年同擢第，交州万里独乘轺。谈兵幕府秋风动，草檄辕门瘴雨消。献捷天庭应有日，功名不数霍嫖姚。
送布政刘俊还广西
作者：叶槩
朝代：明
体裁：七言律诗

薇垣官满正趋朝，南北宁辞道路遥。奏政九天沾雨露，鸣珂十月下云霄。青枫叶落秋声早，黄菊花开暑气消。重到桂林宣圣化，远人安堵乐渔樵。
送杨学士弟归闽
作者：叶槩
朝代：明
体裁：七言律诗

东风紫陌满城春，斗酒那堪独送君。天上暂分鸿雁影，原头谁念鹡鸰群。文章海内推苏轼，孝友闽南让史云。后夜连床应有待，玉堂风雨细论文。
送高苑教谕万宗海考满之京
作者：叶槩
朝代：明
体裁：五言律诗

送别金台去，迢遥路几千。山青钟阜雨，草绿蓟门烟。行李惟双剑，清风祗一毡。铨曹如有待，允矣莫迟延。
除夜有感示十弟槃
作者：叶槩
朝代：明
体裁：五言律诗

迢递踰东广，沧茫又岁除。自从辞故里，不见有家书。风雨恒怀汝，艰难谁念予。江南亲白发，安否近何如。
除夜胥江小酌柬李昌祺张用中
作者：叶槩
朝代：明
体裁：七言律诗

除夕胥江夜泊船，短篷疏雨集群贤。建炎勋业张忠献，天宝诗章李谪仙。水国腊梅寒吐雪，山垣榕树晚凝烟。故情且尽樽中酒，莫叹飘蓬又一年。
题高公器仰高楼
作者：叶槩
朝代：明
体裁：七言律诗

西山万仞倚层楼，十二阑干翠黛流。崔颢题诗谁复继，元龙高卧孰能俦。朱帘半捲听风雨，绣户平临看斗牛。此日凭高清兴足，为君呼酒共相酬。
馀杭哭邹少保先生
作者：叶槩
朝代：明
体裁：古风

天生白首际明时，事业文章早见知。模楷两朝黄阁老，衣冠一代汉威仪。太常考德新增谥，圣主怀贤为建祠，欲吊孤坟何处是。
龙冈深雨为刑部员外莆田黄常祖题
作者：叶槩
朝代：明
体裁：七言律诗

南望闽关道路长，一抔黄壤在龙冈。三年洒扫谁供事，千里驱驰祇自伤。荆棘丛深春雨后，楸梧树老臈前霜。锦衣得遂归荣愿，陇上焚黄倍有光。
寄衣
作者：叶正甫妻镏氏
朝代：明

不随织女渡银河，每到秋来几度歌。岁岁为君身上服，丝丝是妾手中梭。剪刀未动心先碎，针线才缝泪已多。长短只依元式样，不知肥瘦近如何。
赠南塘祁君
作者：叶永秀
朝代：明

有客住南塘，门临一镜光。雨馀新水碧，云静晓山苍。丽日开晴嶂，薰风送嫩凉。荷香来砚沼，柳影拂琴床。帘捲红尘隔，窗虚白昼长。依蒲飞翡翠，傍藻戏鸳鸯。踪迹虽韬晦，声华自播扬。勋劳黄纸到，不待晚菘尝。
侄宗侯邀游七星岩偕张副宪历观岩洞奇胜尽夕而还谩赋二十六韵
作者：叶汉
朝代：明

羁居如系匏，岑岑意不悦。言拉素心人，看山出城阙。一苇航清津，肩舆周以折。初望七星峰，亭亭当面列。翠飞乱云烟，连绵更断绝。窈窕数回环，逡巡见洞穴。偃仰出蛟虬，天花到点缀。心目划然惊，摇头还咋舌。道人跪陈词，此是初搆结。渐入渐怪殊，一洞更一闑。敞者如国门，幽者如奥渫。或如刻丹楹，或如镂锦楶。舞凤乍翻翔，蜕龙神变谲。天豁星累垂，地危鳌奋烈。锷锷柱凌冰，层层空积雪。七洞迂嵁岩，三门抗岌巀。沿旁户牗开，未可穷凹凸。顾睨转千姿，神形不暇接。陟降历餔昏，疲劳忘䠥？。喟然念元工，巧机何太泄。九州有是观，丘壑总成劣。僻置万里遥，寻常作标揭。大泄还大藏，至巧如至拙。疑是巨灵心，苦厌世尘亵。此游惬此生，难为众人说。所恨尚樊笼，山灵应咄咄。
侄宗侯邀游七星岩偕张副宪历观岩洞奇胜尽夕而还谩赋二十六韵
作者：叶汉
朝代：明
体裁：古风

羁居如系匏，岑岑意不悦。言拉素心人，看山出城阙。一苇航清津，肩舆周以折。初望七星峰，亭亭当面列。翠飞乱云烟，连绵更断绝。窈窕数回环，逡巡见洞穴。偃仰出蛟虬，天花到点缀。心目划然惊，摇头还咋舌。道人跪陈词，此是初搆结。渐入渐怪殊，一洞更一闑。敞者如国门，幽者如奥渫。或如刻丹楹，或如镂锦楶。舞凤乍翻翔，蜕龙神变谲。天豁星累垂，地危鳌奋烈。锷锷柱凌冰，层层空积雪。七洞迂嵁岩，三门抗岌巀。沿旁户牗开，未可穷凹凸。顾睨转千姿，神形不暇接。陟降历餔昏，疲劳忘蹩�。喟然念元工，巧机何太泄。九州有是观，丘壑总成劣。僻置万里遥，寻常作标揭。大泄还大藏，至巧如至拙。疑是巨灵心，苦厌世尘亵。此游惬此生，难为众人说。所恨尚樊笼，山灵应咄咄。
吴山人彦先见示游圭峰诗次韵
作者：叶汉
朝代：明

出郭佳山近，寻幽客意閒。小桥依涧折，仄径倚萝攀。烟绕松林翠，苔侵石洞斑。峰尖危碍日，海阔澹浮山。僧寺白云里，龙宫丹壑间。疏风传午磬，飞瀑洒晴滩。五岛青连黛，双厓绿抹鬟。恣游日将夕，天外鸟初还。
皂幕晴岚
作者：叶汉
朝代：明

西山多爽气，青翠照城郭。远眺淡中浓，近看飞欲落。溟濛何处村，明灭空中阁。彼美山之阿，相思云漠漠。
芭蕉
作者：叶汉
朝代：明

亭亭照出月朦胧，别样风流那可同。半捲芳心如有恨，一缄书札怨无鸿。含情苦战三更雨，入梦轻敲一夜风。爱尔美人怜寂寞，十年惆怅绿窗中。
过伏波祠二首
作者：叶汉
朝代：明

乌岩江上树离离，汉代楼船此驻麾。呵叱烟岚开地轴，指挥草木尽王师。城连银瓮千山壮，天过铜关一角垂。谁道交人今款塞，镇南空竖受降旂。先王经略安南日，文武元臣仗节来。铜柱千秋标汉塞，越裳万里到燕台。弃珠误引捐之策，屯粟曾无充国才。空使陆沉怜士女，冥冥氛祲几时开。
过伏波祠二首·其一
作者：叶汉
朝代：明

乌岩江上树离离，汉代楼船此驻麾。呵叱烟岚开地轴，指挥草木尽王师。城连银瓮千山壮，天过铜关一角垂。谁道交人今款塞，镇南空竖受降旂。
过伏波祠二首·其二
作者：叶汉
朝代：明

先王经略安南日，文武元臣仗节来。铜柱千秋标汉塞，越裳万里到燕台。弃珠误引捐之策，屯粟曾无充国才。空使陆沉怜士女，冥冥氛祲几时开。
过江津
作者：叶汉
朝代：明

晓渡江津江水平，舟人荡桨见潮生。秋过夹岸多荒草，雨后长桥长绿蘋。地尽三巴闻雁影，山连两峡隐猿声。家乡缥缈诸天外，归梦犹悬五凤城。
送吴彦先归新安
作者：叶汉
朝代：明

相过成率尔，话别转逡巡。持此一杯酒，翻怜万里人。山中多芋栗，海上足鲈莼。不厌南游苦，重来问隐沦。
送文山人还江左兼怀旧游
作者：叶汉
朝代：明

潮平烟月晚霏微，相送江门揽客衣。行李萧条谁共醉，乡心迢递梦先归。别愁暑雨黄梅湿，来及秋霜绿橘肥。经过虎头云水寺，旧时风景可依稀。
钓台烟树
作者：叶汉
朝代：明

昔有黎徵君，筑台钓江沚。坐台看流水，垂钓去香饵。雨过树留云，江清水见底。斯人去寥寥，台下空蓠芷。
泛舟昆明池
作者：叶泰
朝代：明
体裁：七言律诗

一曲瑶琴碧海头，野人生计满汀洲。归来幸有扬雄宅，老去宁无彭泽舟。流水高山应我待，阳春白雪竟谁讴。汉家带砺多豪杰，李广当年错觅侯。
洪山寺影墙双龙歌
作者：叶泽森
朝代：明
体裁：古风

楚江江上山嵯峨，蜿蜒诘曲周盘陀。东有一峰更苍润，金轮宫殿淩沧波。沧波千顷亘匹练，回眺长江渐如线。绀宇丹楼一径通，雕墙峭壁双龙现。借问此龙胡为来，云是前朝朱邸开。养就神池吞日月，呼吸帝座走风雷。镐璧苍黄祖龙死，尘灰沈没土花紫。瓦砾榛芜弃道旁，山僧举手劳相徙。忆昔真龙起沛丰，手提三尺定群雄。鲸鲵斩尽封京观，云梦来游歌大风。宫中时报生龙子，锡圭胙土当于此。方城为城汉水池，千秋万岁神明址。朱甍绣瓦倚斜曛，楚舞燕歌镇日闻。才人梁苑朝朝雪，神女高堂暮暮云。为云赋雪无穷已，离宫别馆连天起。玉砌金铺辉日明，铜乌铁凤飞烟里。一朝蚁贼满江关，龙去江流竟不还。剩有丹青镌旧壁，败鳞残甲落人间。洪山古寺千年筑，佛火青燐互相续。中丞诧现宰官身，涂金衅碧辉林麓。却传此物委沙泥，拂拭牵携共宝华。从今谛听空王法，此后应忘帝子家。呜呼龙种当时绝，石马铜驼总荆棘。东平树色秋风靡，蜀国鹃啼春雨血。独有双龙护法筵，晶荧鲜采炫青莲。任他赤豹玄熊斗，只伴青狮白象眠。
抱病
作者：叶灿
朝代：明
体裁：五言律诗

别业空山里，孤灯独夜身。交游江上涘，风雨病中人。宿鸟翻深竹，溪流响乱榛。居然成小隐，日日白纶巾。
自叹
作者：叶琼
朝代：明

自叹人生世，有子世代昌。子壮撑门户，和睦贵淳良。我家亦有子，有子反相伤。外人道名好，实未得其详。大儿若犬豕，三男似虎狼。忤逆无父母，认利作爹娘。剜我心头肉，医我眼前疮。骄媳侈言说，首饰置田庄。痴儿不省事，听信妻言章。怨我无业分，骂我穷鬼像。也曾养育汝，长大娶妻房。如何枕边说，亲甜胜蜜糖。嫌弃双亲陋，对犬叱姑嫜。三兄和两弟，日夜斗阋墙。见利不顾理，担棍又持枪。兄称兄本事，弟说弟高强。手足恩情断，水火各参商。桓公杀子纠，怀剑腹中藏。反言詈父母，瞪目骂高堂。借得男银使，利息倍乡邦。借得男谷食，立取稻登场。说尽长和短，全无把耳装。有此忤逆子，不如做和尚。欲与外人讲，犹恐丑外扬。受尽许多气，填塞满胸膛。为完儿女债，因少岁月粮。衣食虽分定，饥饿不可当。老妻夜聒耳，我亦泪汪洋。路远不能行，抱病在高床。诸儿各自计，逐利奔走忙。有儿无饮食，难同犬马养。有儿总不顾，恨父早不亡。生前尚如此，死后枉烧香。汝亦为人父，生子照汝样。天道岂无知，雷霆烨烨光。我今老又病，何须命更长。年衰皮骨弱，日夜厌糟糠。几度思量苦，一思一断肠。此恨归阴府，定当诉阎王。人孰无父母，谅不出空桑。父母虽贫陋，天恩不可忘。急难需兄弟，逊让些何妨。寄语人间子，慎勿乖彝常。
华亭徐氏水南别业
作者：叶盛
朝代：明
体裁：七言律诗

见说东湖孺子事，如今别业在南溟。水禽沙鸟冲烟白，岸芷汀兰带雨青。场圃未乾秋浸润，钩船将到晚潮腥。宦情元少乡心切，一曲《沧浪》拟共听。
曲子驿
作者：叶盛
朝代：明
体裁：七言绝句

戎衣脱却下萧关，坐对环泉半日閒。未是老来筋力倦，马蹄归自贺兰山。
桂林道中
作者：叶盛
朝代：明
体裁：七言律诗

官棹匆匆几日闲，桂州风物暂开颜。青蛇出匣矶头水，苍玉成林海上山。刀笠每乘春雨去，鼓笳常带夕阳还。行人祇说山韩事，曾有威名动百蛮。
梧州嘉鱼亭早发
作者：叶盛
朝代：明
体裁：七言律诗

嘉鱼亭子压星河，此日凭阑兴若何。二水远通交广外，一山高比太行过。蛮郎荡桨筒艚小，蜑老移家竹筏多。祇说澄清须我辈，驰驱莫遣负恩波。
题画
作者：叶盛
朝代：明
体裁：七言律诗

绿树青山漾碧流，画中风景似扬州。隔江明灭渔人火，出岸高低估客舟。去燕来鸿千古事，閒花野草一春愁。不知谁在红尘外，独向蕃釐观里游。
史江皋约游芙蓉庄阻雨
作者：叶相
朝代：明
体裁：五言律诗

细雨芙蓉径，冲泥客到稀。桥分平野阔，江入曲池微。花怯寒轻堕，莺愁湿不飞。高云掩片月，容易送君归。
送乡友王俊杰南归四首
作者：叶砥
朝代：明

猎猎霜风洒鬓华，停车话别柳边沙。尔兄新调阳关戍，老我先淹青海涯。天际朔云分雁影，江南春事迫梅花。封题不了羁孤意，一一相烦说到家。君来备达乡闾讯，君去凭传旃寓情。世世纷纷秋后叶，亲知落落晓来星。中年鬓怯风霜白，先陇松怜雨露青。妻子伶俜深在念，临歧无怪太叮咛。白云狼藉旧林丘，旃泊天涯十五秋。壮气崆峒三尺剑，浮生滟滪一扁舟。栖栖无乃骥伏枥，郁郁有如鱼中钩。造物倘于人借便，掉头卸却虱兜鍪。故人喜自故乡来，便促归程转恼怀。载雪拟过扬子渡，望云直指越王台。几家乔木询无恙，诸老流风愧不才。想及到时春酒熟，黄萱堂上寿觞开。
送乡友王俊杰南归四首·其一
作者：叶砥
朝代：明

猎猎霜风洒鬓华，停车话别柳边沙。尔兄新调阳关戍，老我先淹青海涯。天际朔云分雁影，江南春事迫梅花。封题不了羁孤意，一一相烦说到家。
送乡友王俊杰南归四首·其三
作者：叶砥
朝代：明

白云狼藉旧林丘，旃泊天涯十五秋。壮气崆峒三尺剑，浮生滟滪一扁舟。栖栖无乃骥伏枥，郁郁有如鱼中钩。造物倘于人借便，掉头卸却虱兜鍪。
送乡友王俊杰南归四首·其二
作者：叶砥
朝代：明

君来备达乡闾讯，君去凭传旃寓情。世世纷纷秋后叶，亲知落落晓来星。中年鬓怯风霜白，先陇松怜雨露青。妻子伶俜深在念，临歧无怪太叮咛。
送乡友王俊杰南归四首·其四
作者：叶砥
朝代：明

故人喜自故乡来，便促归程转恼怀。载雪拟过扬子渡，望云直指越王台。几家乔木询无恙，诸老流风愧不才。想及到时春酒熟，黄萱堂上寿觞开。
雨窗杂写
作者：叶砥
朝代：明
体裁：七言律诗

僦屋西溪溪水西，避喧暂尔托幽栖。人家茶灶烟生竹，野店酒帘风满堤。花片减春随雨落，鸟声拂曙隔林啼。辋川曾记王维画，锦里惭无杜老题。
游宜山北岭
作者：叶祯
朝代：明

一度登临一惘然，古祠荒树暗蛮烟。欲将手挽银河水，静洗炎方看碧天。无奈潇条景物殊，晚来閒步北山隅。忧民自觉身羸瘦，且把层崖作杖扶。
游宜山北岭·其一
作者：叶祯
朝代：明

一度登临一惘然，古祠荒树暗蛮烟。欲将手挽银河水，静洗炎方看碧天。
游宜山北岭·其二
作者：叶祯
朝代：明

无奈潇条景物殊，晚来閒步北山隅。忧民自觉身羸瘦，且把层崖作杖扶。
登华
作者：叶禄
朝代：明

华岳仙人掌，擎天日月高。乳山丛杂处，浑不露纤毫。
三字令·咏香扑
作者：叶纨纨
朝代：明

疑是镜，又如蟾。最婵娟。红袖里，绿窗前。殢人怜。羞锦带，妒花钿。兰浴罢，衬春纤。扑还拈。添粉艳，玉肌妍。麝氤氲，香馥郁，透湘帘。